শ্রীকৃষ্ণের ধর্ম ও কর্ম – বাংলা পঞ্জিকা\nভাদ্র মাসের কৃষ্ণাষ্টমী শ্রীকৃষ্ণের জন্মতিথি। এদিন তিনি পৃথিবীর ভার মোচনের জন্য অবতাররূপে আবির্ভূত হয়েছিলেন। তিনি পূর্ণাবতার, স্বয়ং ভগবান— কৃষ্ণস্তু স্বয়ং ভগবান্। পৃথিবীকে ভারমুক্ত করার জন্য এর আগেও তিনি একাধিকবার এসেছিলেন। এ সম্পর্কে গীতায় তাঁর ‘যদা যদা হি … সম্ভবামি যুগে যুগে’ উক্তিটি সবারই জানা। কৃষ্ণরূপে জন্ম নিয়ে তিনি শিশু অবস্থায় শিশুঘাতিনী পূতনাকে বধ করেন। একে একে বকাসুর, অঘাসুর এবং আরো অনেক অসুরকে বধ করেন। কৈশোরে বধ করেন মথুরার অত্যাচারী রাজা, তাঁর মাতুল কংসকে, যে নিজের পিতা উগ্রসেনকে বন্দি করে সিংহাসন দখল করেছিল।\nযৌবনে তিনি মধ্যম পাণ্ডব ভীমকে দিয়ে বধ করান অত্যাচারী মগধরাজ জরাসন্ধকে। এর পর তিনি নিজে বধ করেন দুর্বৃত্ত চেদিরাজ শিশুপালকে, যে সম্পর্কে ছিল তাঁরই পিশতুত ভাই। এভাবে তিনি একে একে ভারমুক্ত করে পৃথিবীকে সজ্জনের বাসোপযোগী করে তুলছিলেন। কিন্তু এমন সময় সবচেয়ে বড় ভাররূপে আবির্ভূত হয় কুরুরাজ দুর্যোধন, তাঁরই আত্মীয়— পিশতুত ভাই যুধিষ্ঠির-ভীম-অর্জুনের জ্যাঠতুত ভাই। তিনি তাকে অনেক বুঝিয়েছেন, আত্মশুদ্ধির অনেক সুযোগ দিয়েছেন। কিন্তু ‘চোর না শোনে ধর্মের কাহিনী’, ‘অঙ্গারঃ শতধৌতেন মালিন্যং ন মুঞ্চতি’। তাই ভারতযুদ্ধ অনিবার্য হয়ে ওঠে। কুরুক্ষেত্র যুদ্ধক্ষেত্রে কৌরব ও পাণ্ডবরা মুখোমুখি।\nঅর্জুন সারথি শ্রীকৃষ্ণকে বললেন, রথটা উভয় সেনাদলের মাঝখানে নিয়ে যেতে। কারণ তিনি দেখতে চান অপরপক্ষে যুদ্ধের জন্য কারা উপস্থিত হয়েছেন। তিনি দেখলেন— ভীষ্ম, দ্রোণ প্রমুখ একান্ত আপনজনেরা উপস্থিত। যুদ্ধে জয়লাভ করতে হলে অর্জুনকে এঁদের হত্যা করতে হবে। তাঁর বুক কেঁপে উঠল। তিনি তীরধনু ফেলে রথের ওপর বসে পড়লেন। তিনি শ্রীকৃষ্ণকে বললেন যুদ্ধ করবেন না। স্বজনদের হত্যা করে রাজ্যলাভে তাঁর প্রয়োজন নেই। এর চেয়ে ভিক্ষা করে কিংবা বনের ফলমূল খেয়ে জীবন ধারণও অনেক ভালো। তখন ভগবান গর্জে উঠলেন, ‘ক্লৈব্যং মাস্ম গমঃ পার্থ নৈতৎ ত্বয্যুপপদ্যতে। ক্ষুদ্রং হূদয়দৌর্বল্যং ত্যক্ত্বোত্তিষ্ঠ পরন্তপ’— হে অর্জুন! এরূপ পৌরুষহীনতা তোমাতে শোভা পায় না; তুমি ক্ষত্রিয়, তাই হূদয়ের ক্ষুদ্র দুর্বলতা ত্যাগ করে উঠে দাঁড়াও, যুদ্ধ করো।\nএর পর ভগবান অর্জুনকে আরো তীব্র আঘাত করলেন। তিনি বললেন, ‘স্বধর্মমপি চাবেক্ষ্য ন বিকম্পিতুমর্হসি। ধর্ম্যাদ্ধি যুদ্ধাচ্ছ্রেয়ো ন্যৎ ক্ষত্রিয়স্য ন বিদ্যতে’— হে অর্জুন! তুমি যদি তোমার নিজের ধর্মের কথাও চিন্তা করো, তাহলেও তোমার কম্পিত হওয়া উচিত নয়, কারণ ধর্মযুদ্ধ ছাড়া ক্ষত্রিয়ের অন্য কোনো শ্রেষ্ঠ কাজ নেই।\nলক্ষণীয় যে, ধর্ম বলতে আমরা যা বুঝি, ভগবান এখানে তা বোঝাননি। তিনি ধর্ম বলতে বুঝিয়েছেন যার যার পেশাকে। তাঁর মতে নিজ নিজ পেশাগত দায়িত্ব সঠিকভাবে পালন করাই ধর্ম। সে-মতে অধ্যাপকের ধর্ম অধ্যাপনা, ছাত্রের ধর্ম অধ্যয়ন, কৃষকের ধর্ম কৃষিকাজ ইত্যাদি। এই ধর্ম পালনে যে ব্যর্থ হয়, তার অস্তিত্ব বিপন্ন হয়। আগুনের ধর্ম উষ্ণতা। উষ্ণতা হারালে আগুন আর আগুন থাকে না। জলের ধর্ম তরলতা। তারল্য হারালে জল আর জল থাকে না। তেমনি ক্ষত্রিয়ের ক্ষাত্রধর্ম হারালে সে আর ক্ষত্রিয় থাকে না। অর্থাৎ, পেশাগত দায়িত্ব পালনে অবহেলা বিপর্যয় ডেকে আনে।\nএ প্রসঙ্গে ভগবান আরেকটি অত্যন্ত গুরুত্বপূর্ণ কথা বলেছেন, ‘শ্রেয়ান্ স্বধর্মো বিগুণঃ পরধর্মাৎ স্বনুষ্ঠিতাৎ। স্বধর্মে নিধনং শ্রেয়ঃ পরধর্মো ভয়াবহঃ’— নিজের ধর্ম যেমনই হোক তা পরের ধর্মের চেয়ে শ্রেষ্ঠ; স্বধর্মে নিধনও ভালো, কিন্তু পরধর্ম ভয়াবহ। এর অর্থ— আমার যে পেশা, আমার বিজ্ঞতা সেখানেই; সেটা ছেড়ে অন্যের পেশায় হাত লাগালে দুটোই বিপর্যস্ত হবে। এটাই অধর্ম। শ্রীকৃষ্ণের এ উপদেশ কেবল অর্জুনের ক্ষেত্রেই নয়, সর্বকালের সবার ক্ষেত্রেই প্রযোজ্য— ধর্ম-বর্ণ-জাতি-শ্রেণী নির্বিশেষে। পারত্রিক জীবনের কথা বাদই দিলাম, জাগতিক জীবনেই এ উপদেশ অক্ষরে অক্ষরে পালনীয়।\nভগবান অর্জুনকে আরো বলেছেন, এ যুদ্ধ তুমি কেবল তোমার জন্য করছ না, করছ বৃহতের জন্য। ক্ষুদ্রতা বা ব্যষ্টির স্বার্থপরতার স্পর্শ না থাকলে কোনো কাজ দুষ্ট হয় না। সমষ্টির স্বার্থে তখন তা মহত্ত্ব লাভ করে। এর জন্য ত্যাগ প্রয়োজন। ত্যাগই ভোগের দরজা খুলে দেয়। সে ভোগ আনন্দের, সকলের। একলার ভোগ পরিণামে কষ্টদায়ক। কাজেই তুমি ওঠো, জাগো, যুদ্ধ করো, এ পৃথিবীকে সুন্দর করো, আনন্দময় করে তোলো, ‘তস্মাদুত্তিষ্ঠ কৌন্তেয় যুদ্ধায় কৃতনিশ্চয়ঃ’।\nভগবানের এসব উপদেশ হূদয়ঙ্গম করে অর্জুনের মোহ কেটে যায়। সব রকমের দৌর্বল্য পরিহার করে তিনি যুদ্ধে ব্রতী হন। দুর্যোধনাদি দুষ্কৃতিকারীরা বিনাশপ্রাপ্ত হয়। পৃথিবী ভারমুক্ত হয়। ব্যষ্টি নয়, সমষ্টি অখণ্ড আনন্দ লাভ করে। ভগবান কার্য সমাপনান্তে স্বস্থানে গমন করেন।\n‘ভক্তের ভগবান’ বলে একটি কথা প্রচলিত আছে। এর একটি অর্থ হতে পারে— ভক্ত যেভাবে কামনা করে, ভগবান সেভাবেই তার কাছে ধরা দেন। ভগবান তখন ঘরের একজন হয়ে যান। ভক্তে আর ভগবানে কোনো অন্তর থাকে না। এরূপ ঘনিষ্ঠতায় ভালোবাসা জন্মে। ভালোবাসা পরস্পরকে প্রিয়তম করে। শ্রীকৃষ্ণ ভক্তদের কাছে তেমনই একজন। তাইতো মা যশোদার কাছে তিনি কানাই, গোপবালকদের কাছে তিনি গোপাল, গোপ-গোপীদের কাছে তিনি বল্লভ, সুদামার কাছে তিনি বয়স্য এবং অর্জুনের কাছে তিনি সখা। তিনি নিজেই বলেছেন, ‘যে যথা মাং প্রপদ্যন্তে তাংস্তথৈব ভজাম্যহম্’— যে আমাকে যেভাবে পেতে চায়, আমি সেভাবেই তার বাসনা পূরণ করি। এজন্যই তাঁর প্রতি সবার ভক্তির চেয়ে ভালোবাসা অধিক। তাই রাম সবার ভক্তির ধন, আর শ্রীকৃষ্ণ ভালোবাসার ধন।\nশ্রীকৃষ্ণ কথা প্রসঙ্গে সমাজবিজ্ঞান বা রাষ্ট্রবিজ্ঞানের একটি অত্যন্ত মূল্যবান ও বাস্তব কথা বলেছেন। তিনি বলেছেন, ‘চাতুর্বর্ণ্যং ময়া সৃষ্টং গুণকর্মবিভাগশঃ’— গুণ ও কর্মের বিভাগ অনুসারে আমি চারটি বর্ণ সৃষ্টি করেছি। বর্ণ চারটি হলো— ব্রাহ্মণ, ক্ষত্রিয়, বৈশ্য ও শূদ্র। ব্রাহ্মণের গুণ ও কর্ম অধ্যয়ন ও অধ্যাপনা করা, ক্ষত্রিয়ের দেশ রক্ষা করা, বৈশ্যের ব্যবসা-বাণিজ্য ও কৃষিকাজ করা এবং বাকি সব শূদ্রের কাজ। শ্রীকৃষ্ণের মতানুসারে এ গুণগুলোর যেটি যার মধ্যে থাকবে, সে সেই বর্ণের অন্তর্ভুক্ত হবে। অর্থাৎ, বর্ণ কর্ম অনুসারে, জন্ম অনুসারে নয়। আধুনিক সমাজ ও রাষ্ট্র ব্যবস্থায়ও এরূপ পেশাগত শ্রেণীভেদ অনস্বীকার্য। একটি রাষ্ট্র বা সমাজ সুষ্ঠুভাবে পরিচালিত হতে হলে এরূপ বর্ণবিন্যাস একান্ত আবশ্যক। এর কোনো বিকল্প নেই।\nভগবান স্বজনদের মৃত্যুতে ভীত না হওয়ার জন্য অর্জুনকে বলেছিলেন, জীবের মৃত্যু নেই। জীব অজর, অমর এবং শাশ্বত; শরীর বিনষ্ট হলেও এর বিনাশ নেই, ‘অজো নিত্যঃ শাশ্বতো য়ং পুরাণো ন হন্যতে হন্যমানে শরীরে’ এটি ঔপনিষদিক দর্শনের কথা। কিন্তু এরও একটি প্রায়োগিক দিক আছে। দর্শনের চেয়ে তার মূল্য কম নয়। সেটি হলো আত্মদর্শন বা আত্মচেতনা লাভ। ভগবানের এ কথার অর্থ হলো— আমরা যাকে জীব বলি, উপনিষদের ভাষায় তাকে বলা হয় জীবাত্মা। এই জীবাত্মা ও পরমাত্মা এক— সসীম আর অসীম।\nপ্রত্যেকের মধ্যেই জীবাত্মা আছে, যা পরমাত্মার অংশ। এই চেতনা লাভ হলে সে আর নিজেকে কারো চেয়ে ছোট বা ক্ষুদ্র মনে করবে না। তার মধ্যে কোনো সংকোচ বা হীনম্মন্যতা থাকবে না। সে মাথা উঁচু করে দাঁড়াবে। দৃঢ়চিত্তে আপনার অধিকার ব্যক্ত করবে। আবার একই আত্মা সবার মধ্যে বিরাজমান— এ কথা চিন্তা করে সে কাউকে আঘাতও করবে না। স্বামী বিবেকানন্দ নিজ দেশে অবহেলিত আমেরিকা প্রবাসী এক আইরিশ যুবকের সঙ্গে পরিচিত হয়ে এই আত্মচেতনা লাভের কথাই বলেছিলেন। তিনি একেই বলেছিলেন ‘প্র্যাকটিকাল বেদান্ত’, যা মানুষকে ইহ জগতেই মোক্ষের সন্ধান দেয়।\nভগবান শ্রীগীতায় অর্জুনকে এসব কথা বলেছিলেন। তাই বিশাল মহাভারতের একটি অংশ হওয়া সত্ত্বেও গীতা স্বতন্ত্র দার্শনিক গ্রন্থের মর্যাদা পেয়েছে। এজন্য গীতার মাহাত্ম্যে বলা হয়েছে, ‘গীতা সুগীতা কর্তব্যা কিমন্যৈঃ শাস্ত্রবিস্তরৈঃ। যা স্বয়ং পদ্মনাভস্য মুখপদ্মাদ্বিনিঃসৃতা’\nড. দুলাল ভৌমিক\nলেখক: অধ্যাপক, সংস্কৃত বিভাগ, ঢাকা বিশ্ববিদ্যালয়\nআরো পড়ুনঃ জন্মাষ্টমীর তাৎপর্য ও অবতার প্রসঙ্গ\nসোর্সঃ সনাতন ধর্মতত্ত্ব\nজন্মাষ্টমীর তাৎপর্য ও অবতার প্রসঙ্গ – স্বামী অবিচলানন্দ


২৫ মার্চ কালরাত্রির স্মরণ : গণহত্যার আন্তর্জাতিক স্বীকৃতির দাবি – Swadeshkhabar\nএকাত্তরের ২৫ মার্চ কালরাতে গণহত্যা স্মরণে দেশব্যাপী এক মিনিট নীরবতা কর্মসূচি পালন করা হয়েছে। কেপিআই ও জরুরি স্থাপনা ছাড়া সারাদেশের মানুষ ২৫ মার্চ রাত ৯টা থেকে ৯টা ১ মিনিট পর্যন্ত দাঁড়িয়ে সব আলো নিভিয়ে একসঙ্গে নীরবতা পালন করেন। নতুন এই কর্মসূচির নাম ছিল ‘ব্ল্যাক-আউট’।\nএছাড়া একাত্তরের সেই ভয়াল ২৫শে মার্চ কালরাতে শহীদদের স্মরণে সারাদেশের বধ্যভূমিসহ দেশের বিভিন্ন স্থানে মশাল প্রজ্বলন, আলোর মিছিল, স্মরণ সভা, সাংস্কৃতিক আয়োজন ও বিভীষিকাময় সেই কালরাতের স্মৃতিচারণের মধ্য দিয়ে ২৫ মার্চ জাতীয় গণহত্যা দিবস পালিত হয়েছে। প্রতিটি কর্মসূচিতে সন্ত্রাস-জঙ্গিবাদমুক্ত অসাম্প্রদায়িক বাংলাদেশ গড়ার অঙ্গীকার ব্যক্ত করা হয়। দিবসটি পালনে আয়োজিত সকল অনুষ্ঠানে ২৫ মার্চকে আন্তর্জাতিক গণহত্যা দিবস হিসেবে স্বীকৃতি দেয়ার প্রবল দাবি ছিল। জাতীয়ভাবে গণহত্যা দিবস পালনের উদ্যোগের অংশ হিসেবে মুক্তিযুদ্ধ বিষয়ক মন্ত্রণালয় সোহরাওয়ার্দী উদ্যানে ‘রক্তাক্ত ২৫ মার্চ গণহত্যার ইতিহাস’ শীর্ষক শিরোনামে আলোকচিত্র প্রদর্শনী ও আলোচনা সভার আয়োজন করে। এছাড়া সারাদেশে সভা, সমাবেশ, শোভাযাত্রা, আলোকচিত্র প্রদর্শনী হয়। ঢাকা বিশ্ববিদ্যালয় কর্তৃপক্ষ এবং ঢাকা বিশ্ববিদ্যালয় শিক্ষক সমিতির যৌথ উদ্যোগে বিশ্ববিদ্যালয়ের স্মৃতি চিরন্তন চত্বরে আয়োজন করা হয় নানা অনুষ্ঠানের। অনুষ্ঠানমালার মধ্যে ছিল সন্ধ্যা ৭টায় স্মৃতি চিরন্তন-এ মোমবাতি প্রজ্বলন, ডকুমেন্টারি প্রদর্শন, আলোচনা সভা। এছাড়া বাদ জোহর মসজিদুল জামিয়ায় ২৫ মার্চের রাতে নিহতদের স্মরণে বিশেষ মোনাজাত এবং বিশ্ববিদ্যালয় এলাকার অন্যান্য ধর্মীয় উপাসনালয়ে প্রার্থনা সভা অনুষ্ঠিত হয়।\nমিরপুর বধ্যভূমি স্মৃতিসৌধে ফুল দিয়ে পুষ্পার্ঘ্য অর্পণ করেন আওয়ামী লীগের প্রেসিডিয়াম সদস্য, কেন্দ্রীয় ১৪ দলের মুখপাত্র এবং স্বাস্থ্য ও পরিবার কল্যাণমন্ত্রী মোহাম্মদ নাসিমের নেতৃত্বে ১৪ দলের শীর্ষ নেতৃবৃন্দ। দিবসটি উপলক্ষে ঘাতক দালাল নির্মূল কমিটি শহীদ স্মৃতি বৃক্ষরোপণ কর্মসূচি পালন করেছে। মুক্তিযুদ্ধের ৩০ লাখ শহীদের স্মরণে তারা বিভিন্ন স্থানে ৩০ লাখ গাছ লাগান। বঙ্গভবনের মাঠে রাষ্ট্রপতি মো. আবদুল হামিদ ২৫ মার্চের কালরাতের স্মরণে ২৫টি বৃক্ষ রোপণের মাধ্যমে এ কর্মসূচির উদ্বোধন করেন।\nস্বাধীনতা দিবস, বিজয় দিবস এবং একুশে ফেব্র“য়ারির মতোই ১৯৭১ সালের ২৫ মার্চ পাকিস্তানি সেনাবাহিনীর ঘটানো গণহত্যাকা-ের দিনটি জাতীয়ভাবে ‘গণহত্যা দিবস’ হিসেবে স্বীকৃতি পেয়েছে। ২০১৭ সালের ১১ মার্চ জাতীয় সংসদে সর্বসম্মতিক্রমে এ প্রস্তাব পাস হয়। দিবসটি আন্তর্জাতিকভাবে পালনের জন্য জাতিসংঘে প্রস্তাবও পাঠানো হয়েছে। একই সঙ্গে বিভিন্ন দেশের সমর্থন আদায়ে কূটনৈতিক প্রচেষ্টা অব্যাহত রয়েছে।\nএসবের অংশ হিসেবে যথাযোগ্য মর্যাদা এবং ভাব-গাম্ভীর্যের মধ্য দিয়ে বিদেশে অবস্থিত বাংলাদেশের বিভিন্ন হাইকমিশন ও দূতাবাসে ২৫ মার্চ গণহত্যা দিবস পালিত হয়েছে। ইসলামিক ফাউন্ডেশনের উদ্যোগে বায়তুল মুকাররম জাতীয় মসজিদে কুরআনখানি, মিলাদ ও দোয়া মাহফিল অনুষ্ঠিত হয়েছে। দোয়া ও মোনাজাত পরিচালনা করেন দ্বীনী দাওয়াত ও সংস্কৃতি বিভাগের সহকারী পরিচালক জুবাইর আহাম্মদ আল-আযহারী। ২৫ মার্চ কালরাত্রিতে সকল শহীদের রুহের শান্তি কামনা করে দোয়া ও মুনাজাত করা হয়। এছাড়া মোনাজাতে দেশ ও জাতির শান্তি-সমৃদ্ধি ও কল্যাণ কামনা এবং জাতির পিতা বঙ্গবন্ধু শেখ মুজিবুর রহমানসহ ১৫ আগস্ট শাহাদাতবরণকারী তাঁর পরিবারের সকল সদস্যের রুহের মাগফিরাত কামনা করে দোয়া করা হয়।\nগণহত্যা দিবস উপলক্ষে আওয়ামী লীগের আলোচনা সভায় প্রধানমন্ত্রী ও আওয়ামী লীগ সভানেত্রী শেখ হাসিনা একাত্তরের গণহত্যাকারী ও তাদের দোসর-মদদদাতাদের প্রতি চরম ঘৃণা প্রকাশ করে বলেছেন, একাত্তরের গণহত্যাকারী, যুদ্ধাপরাধীদের যারা (বিএনপি) প্রধানমন্ত্রী-মন্ত্রী-উপদেষ্টা বানিয়ে পুরস্কৃত করেছে, মদদ দিয়েছে তারাও সমান অপরাধী। উভয়েই সমান দোষে দোষী। যুদ্ধাপরাধীদের মতো তাদেরও সমানভাবে বিচার হওয়া উচিত। আর পাকিপ্রেমে যারা হাবুডুবু খাচ্ছে, একাত্তরের গণহত্যাকারীর মদদদাতাদেরও উপযুক্ত জবাব বাংলার মানুষকে দিতে হবে। তাদেরকেও শাস্তি দিতে হবে। তাদের পাকিপ্রেম ভুলিয়ে দিতে হবে। বাঙালি যদি এটা না পারে, তাহলে নিজেদের অস্তিত্ব থাকবে না। ব্যর্থ নয়, বাংলাদেশকে উন্নত-সমৃদ্ধিশালী দেশ হিসেবে গড়ে তুলতে পারলেই আমরা পাকিপ্রেমীদের উপযুক্ত শিক্ষা দিতে পারব। দেশকে ক্ষুধা-দারিদ্র্যমুক্ত বঙ্গবন্ধুর স্বপ্নের সোনার বাংলা বিনির্মাণের মাধ্যমেই আমরা একাত্তরের গণহত্যার প্রতিশোধ নেব।\n২৫ মার্চ রাজধানীর বঙ্গবন্ধু আন্তর্জাতিক সম্মেলন কেন্দ্রে ২৫ মার্চ গণহত্যা দিবস উপলক্ষে আওয়ামী লীগ আয়োজিত আলোচনা সভায় সভাপতির বক্তব্য রাখতে গিয়ে প্রধানমন্ত্রী মহান মুক্তিযুদ্ধে শহীদের সংখ্যা নিয়ে প্রশ্ন উত্থাপনকারী বিএনপি চেয়ারপারসন খালেদা জিয়ার কঠোর সমালোচনা করে বলেন, তার পক্ষে এমন কথা বলাই স্বাভাবিক। কারণ তারা দেশের স্বাধীনতাতেই বিশ্বাস করেন না। তার স্বামীও (জিয়াউর রহমান) মানুষ খুন করেছে, আর বিএনপি নেত্রীও পুড়িয়ে পুড়িয়ে মানুষ খুন করিয়েছেন। মানুষের জীবনের কোনো মূল্যই নেই তাদের কাছে। এরা দুজনই (জিয়া-খালেদা জিয়া) একাত্তরের গণহত্যাকারী, যুদ্ধাপরাধীদের মন্ত্রী বানিয়ে তাদের হাতে লাখো শহীদের রক্তাক্ত জাতীয় পতাকা তুলে দিয়েছিল। একাত্তরের গণহত্যাকারী, বুদ্ধিজীবী হত্যাকারীরাই তাদের কাছে পেয়ারে বান্দা। কারণ তাদের হৃদয়ে রয়েছে পেয়ারে পাকিস্তান। বাঙালি জাতিকে তাদের পাকিপ্রেম ভুলিয়ে দিতে হবে।\nপ্রধানমন্ত্রী বলেন, পাকিস্তানি হানাদার বাহিনী আর তাদের দোসর আলবদর, আলশামস, রাজাকারদের অপকর্মের কথা যেন জাতি ভুলে না যায়। আর প্রজন্মের পর প্রজন্ম যেনো মনে রাখে এই দেশে গণহত্যা ঘটিয়েছিল কারা, কেন এবং তাদের বিচার যেনো এই মাটিতে চলতেই থাকে। তাদের কোনো ক্ষমা নেই। তিনি বলেন, পঁচাত্তরের পর পুরো ইতিহাসই বদলে গিয়েছিল। এমনকি পাকিস্তানি হানাদার বাহিনী; এটাও বলা যাবে না। পাকিস্তান যে হানাদার ছিল সেটাও ভুলিয়ে দেয়ার জন্য শুধু হানাদার বাহিনী বলা হতো। পাকিপ্রেম এমন পর্যায়ে ছিল।\nশেখ হাসিনার সভাপতিত্বে আলোচনা সভায় আরো বক্তব্য রাখেন শিল্পমন্ত্রী আমির হোসেন আমু, বাণিজ্যমন্ত্রী তোফায়েল আহমেদ, কৃষিমন্ত্রী মতিয়া চৌধুরী, শেখ ফজলুল করিম সেলিম, আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের, মুক্তিযুদ্ধের গবেষক কর্নেল সাজ্জাদ জহির বীরপ্রতীক (অব.), কেন্দ্রীয় নেতা নুরুল মজিদ মাহমুদ হুমায়ুন, ঢাকা মহানগর আওয়ামী লীগের উত্তরের সাধারণ সম্পাদক সাদেক খান ও দক্ষিণের সাধারণ সম্পাদক শাহে আলম মুরাদ। সভা পরিচালনা করেন কেন্দ্রীয় প্রচার সম্পাদক ড. হাছান মাহমুদ ও উপ-প্রচার সম্পাদক আমিনুল ইসলাম আমিন।\nমহান মুক্তিযুদ্ধের ৯ মাস ধরে পাকিস্তানি হানাদার বাহিনী ও তাদের এদেশীয় দোসর রাজাকার-আলবদর-আলশামসদের ভয়াল-বীভৎস হত্যাকা-ের কথা তুলে ধরে প্রধানমন্ত্রী বলেন, এতো অল্প সময়ের মধ্যে এতো অধিকসংখ্যক মানুষকে গণহত্যার ঘটনা পৃথিবীর আর কোনো দেশে ঘটেনি। শুধু কম্বোডিয়া ও আমাদের দেশের মাটিতে গণহত্যার ঘটনা ঘটেছে। পাক হানাদারদের বীভৎস এই গণহত্যার ঘটনা ওই সময়ে বিশ্বের প্রায় সকল গণমাধ্যম প্রকাশ পেয়েছে এবং গিনেস বুক অব ওয়ার্ল্ডেও বাংলাদেশের গণহত্যার ঘটনা রয়েছে। প্রধানমন্ত্রী বলেন, বঙ্গবন্ধুকে সপরিবারে হত্যার পর দীর্ঘ সময় যারা ক্ষমতায় থেকেছে তারা কখনও চায়নি দেশের উন্নয়ন হোক, দেশের মানুষের অন্ন-বস্ত্র-বাসস্থান থাকুক, চিকিৎসা পাক। বরং তারা ক্ষমতায় থেকে বাংলাদেশকে ব্যর্থ রাষ্ট্রে পরিণত করার পাকি এজেন্ডা বাস্তবায়নেই ব্যস্ত থেকেছে। জিয়া-এরশাদ-খালেদা জিয়াদের সেই একই এজেন্ডা ছিল। স্বাধীনতার প্রকৃত ইতিহাস বিকৃত করে তারা দেশের একটি প্রজন্মকে সঠিক ইতিহাসই জানতে দেয়নি। বঙ্গবন্ধু স্বাধীনতার পর যুদ্ধাপরাধীদের বিচার শুরু করেছিলেন। কিন্তু অবৈধভাবে ক্ষমতা দখল করে জিয়াউর রহমান যুদ্ধাপরাধীদের বিচার বন্ধ করে দিয়ে তাদের মুক্ত করে রাজনীতিতে পুনর্বাসন, রাজনীতি ও ভোটের অধিকার ফিরিয়ে দিয়েছিলেন। শেখ হাসিনা বলেন, জাতিসংঘ ঘোষিত গণহত্যার একটি দিবস রয়েছে। কিন্তু গত বছর আমরা সংসদে ২৫ মার্চ গণহত্যা দিবস হিসেবে পালনের জন্য একটি সিদ্ধান্ত প্রস্তাব সর্বসম্মতভাবে পাস হয়েছে। কম্বোডিয়াও তাদের একটি দিনে গণহত্যা দিবস পালন করে। একাত্তরে পাকিস্তানি হানাদার ও তাদের দোসররা এদেশে কী অপকর্ম করেছিল, কী ভয়াল গণহত্যা চালিয়েছিল তা যাতে দেশের ভবিষ্যৎ প্রজন্ম ভুলে না যায় সেজন্যই আমরা ২৫ মার্চকে গণহত্যা দিবস হিসেবে পালন করে যাব। প্রধানমন্ত্রী বলেন, একাত্তরের গণহত্যাকারী, যুদ্ধাপরাধীদের বিচার চলছে। রায়ও কার্যকর হচ্ছে। বাকি গণহত্যাকারীদের বাংলার মাটিতে বিচার চলতেই থাকবে। আর যারা গণহত্যাকারী-যুদ্ধাপরাধীদের মদদ দিয়েছে তারাও দেশবাসীর কাছে ঘৃণার পাত্র।\nবঙ্গবন্ধুকন্যা শেখ হাসিনা বলেন, শত বাধা অতিক্রম করে বাংলাদেশ আজ সবদিক থেকে এগিয়ে যাচ্ছে। জাতির রাজনৈতিক-সামাজিক-সাংস্কৃতিক ও অর্থনৈতিক মুক্তির পথে আমরা এগিয়ে যাচ্ছি। জাতির পিতা বঙ্গবন্ধু তাঁর ঐতিহাসিক ৭ মার্চের ভাষণে বলেছিলেন, ‘বাঙালি জাতিকে কেউ দাবায়ে রাখতে পারবে না।’ বাংলাদেশের মানুষকে কেউ দাবিয়ে রাখতে যে পারে না দেশকে উন্নয়নশীল দেশের মর্যাদা অর্জনের মাধ্যমে আমরা তা প্রমাণ করেছি। আমাদের এই অগ্রযাত্রা ধরে রেখেই দেশকে আরও সামনের দিকে এগিয়ে নিয়ে যেতে হবে। তিনি বলেন, ধারাবাহিকভাবে আওয়ামী লীগ ক্ষমতায় আছে বলেই বাংলাদেশ উন্নয়ন-অগ্রগতির পথে চলছে। ’৭৫-পরবর্তী একমাত্র আওয়ামী লীগ ক্ষমতার সময়টুকু ছাড়া বাকি ৪৩ বছরে বাংলাদেশ এগোতে পারেনি। ৪৩ বছর পর বাংলাদেশ স্বল্পোন্নত দেশ থেকে উন্নয়নশীল দেশের মর্যাদা অর্জনে সক্ষম হয়েছে। আন্তরিকতা থাকলে, দেশের মানুষের প্রতি ভালোবাসা ও দেশপ্রেম নিয়ে কাজ করলে দেশের উন্নয়ন করা যায়, দেশের মানুষের কল্যাণ করা যায় আওয়ামী লীগ সরকার তা প্রমাণ করেছে। বাংলাদেশকে আর কেউ হেয় করে দেখে না। বঙ্গবন্ধুর এই বাংলাদেশকে আমরা তাঁর স্বপ্নের সোনার বাংলা করে গড়ে তুলবই।\nপ্রধানমন্ত্রী বলেন, কী পেলাম আর কী পেলাম নাÑ সেটি আমি কখনও চিন্তাও করি না। বরং দেশের মানুষকে কী দিতে পারলাম, তাদের ভাগ্যোন্নয়নে কী করতে পারলাম, কতটুকু উন্নত জীবন দিতে পারলামÑ সেটিই আমার একমাত্র লক্ষ্য। সেই লক্ষ্য নিয়েই আমি কাজ করে যাচ্ছি। একাত্তরের গণহত্যার প্রতিশোধ নিতে পারলেই আমরা বঙ্গবন্ধুর স্বপ্নের ক্ষুধা-দারিদ্র্যমুক্ত দেশ হিসেবে বাংলাদেশকে গড়ে তুলতে পারব। পাকিপ্রেমীদের উপযুক্ত শিক্ষা দিতে পারলেই দেশ বঙ্গবন্ধুর উন্নত-সমৃদ্ধিশালী দেশ হিসেবে হয়ে গড়ে উঠবে। এ বিষয়ে দেশবাসীকে ঐক্যবদ্ধ হওয়ার আহ্বান জানান প্রধানমন্ত্রী।


ভারতের বিভিন্ন জায়গায় পরিযায়ী পাখির মৃত্যু – পরিবেশ ডট কম\nভারতের বিভিন্ন জায়গায় পরিযায়ী পাখির মৃত্যু\nPosted by@@ January 4, 2021 January 5, 2021 Posted inপরিবেশTags:পরিবেশ, পরিবেশ আন্দোলন, পরিবেশ ডট কম, পরিযায়ী পাখি, পাখি, পাখির মৃতদেহ, environment, environment movement, poribes.com, poribesdotcom\nপরিযায়ীরা সংকটে :\nনতুন বছর, হরষে বিষাদে এলো জানুয়ারি কিন্তু কাটলো না বিষ। এবার আতঙ্ক পরিযায়ী পাখিদের মৃত্যু ঘিরে! পক্ষীবিদ বনকর্মীদের কপালে এই শীতেও চিন্তার ঘাম জমা হচ্ছে।\nহিমাচল প্রদেশের পং বাঁধ সংলগ্ন জলাভূমি অঞ্চলে শত শত পরিযায়ী পাখির রহস্য মৃত্যু হচ্ছে। গত এক-দেড় সপ্তাহে এখানে মৃত পাখির সংখ্যা 1700 ছাড়িয়েছে। মৃত পাখিদের প্রজাতির তালিকায় রয়েছে বহু বিপন্ন প্রজাতির পাখিও। এখনও পর্যন্ত মৃত্যুর নির্দিষ্ট কোনো কারণ জানা যায় নি। যার ফলে ক্রমেই বাড়ছে চিন্তা।\n1976সালে হিমাচল প্রদেশের নাগরোটা উপত্যকা অঞ্চলে এই জলাভূমিটি সংরক্ষণের উদ্যোগ নেওয়া হয়। আই.ইউ.সি.এন তরফেও এই জলাভূমির আন্তর্জাতিক স্বীকৃতি রয়েছে।\nপ্রতি বছর বারহেডেড গিজ, ঢিল ইত্যাদি প্রজাতির পাখিরা ভালো সংখ্যায় আসে এখানে। এখানে রেড-নেক গ্রীবদেরও দেখা মেলে যা ভরতপুর অভয়ারণ্য ছাড়া ভারতে একমাত্র এই উপত্যকায়ই দেখা যায়।\nপ্রায় ত্রিশ হাজার হেক্টর জুড়ে শীতকালে, প্রায় চার মাস অস্থায়ী ভাবে বসবাস করে পরিযায়ী পাখিরা। প্রধানত আঠারো হাজার হেক্টর এলাকাজুড়ে পরিযায়ীদের আনাগোনা চলে। সাইবেরিয়া এবং মঙ্গোলিয়া মূলত পাখিরা এখানে আসে। পরিযায়ী পাখিদের ইনডেক্স অনুযায়ী প্রায় দেড় লক্ষ পাখি এখানে আসে শীতকালে প্রতি বছর।\nপ্রায় 114 টি প্রজাতির পাখি আসে এখানে । বিগত বছর অর্থাৎ 15ই ডিসেম্বর 2020-এর হিসেব অনুযায়ী, এর মধ্যেই এই বছর এসে পড়েছে 57 হাজার পরিযায়ী পাখি। যার মধ্যে রয়েছে মরাল, কালো মাথার চিল, নদীচিল, তিলিহাঁসের মতো বিপন্ন প্রজাতির পাখি।\nগত 28 শে ডিসেম্বর ওই অঞ্চলের ফতেপুর এলাকায় কয়েকটি পরিযায়ী পাখির মৃতদেহ নজরে আসে বনবিভাগের কর্মীদের। জলাভূমিতে প্রথমে তিনটি গিজ এবং একটি ঢিলের মৃতদেহ পাওয়া যায়।\nপ্রথমে ততটা গুরুত্ব দেওয়া হয়নি কিন্তু একদিনের মধ্যেই ওই জলাভূমি সংলগ্ন অঞ্চলেই 421 টি পাখির মৃতদেহ পাওয়া যায়। পরে ক্রমশই বাড়তে থাকে মৃত পাখির সংখ্যা। এর পরেই তাঁরা ব্যাপারটিকে গুরুত্ব দিতে শুরু করেন। অনুসন্ধান চলে!\n‘ফরেস্ট ওয়াইল্ড লাইফ’ কর্তৃপক্ষ এই ঘটনার সত্যতাকে নিশ্চিত করেছেন।\nএতো বিপুল সংখ্যায় পাখিগুলো কি কারণে মারা গেল?\nকারণে অনুসান করতে তদন্তেরও নির্দেশ দেওয়া হয়েছে। মৃত্যুর সঠিক কারণ এখনো জানা যায়নি কিন্তু প্রাথমিক পরীক্ষায় নিশ্চিত করা হয়েছে পাখিগুলি কোনো রকম বিষক্রিয়ায় মারা যায়নি।\nগিজের মৃত্যুর ক্ষেত্রে একটি নির্দিষ্ট ঘটনা দেখা গিয়েছে, সব পাখি গুলোই ছটফট করে মারা গিয়েছে। যা চিন্তা বাড়িয়েছে ! প্রশাসন তরফে পুরো এলাকা ঘিরে রাখা হয়েছে,পর্যটকদের ঐ অঞ্চলে যাওয়ার ক্ষেত্রে নিষেধাজ্ঞা জারি করা হয়েছে।\nকিছু পাখির মৃতদেহ জলন্ধরের ‘ইন্ডিয়ান ভেটেরিনারি রিসার্চ ইনস্টিটিউট’ ও ‘রিজিওনাল ডিজিজ ডায়াগনস্টিক ল্যাবরেটরি, দেরাদুন, উত্তরপ্রদেশের বেরিলিতে ইন্ডিয়ান রিসার্চ ইনস্টিটিউট ও ভোপালের হাই সিকুরিটি অ্যানিম্যাল ডিজিজ ল্যাবরেটরি (HSADL) দেশের এই চারটি পরীক্ষাগারে নমুনা হিসেবে পাঠানো হয়েছে।\nতাঁরা মৃতদেহের ময়না তদন্ত করে পাখি মৃত্যুর সঠিক কারণ অনুসন্ধান করবেন। বাকি পাখিদের মৃতদেহগুলিকে দ্রুত পুড়িয়ে ফেলা হয়েছে। যার ফলে পাখিদের দেহে যদি কোনো রকম সংক্রমণ থেকেও থাকে, তা আর ছড়িয়ে পড়ার কোনো সম্ভবনাই থাকলো না।\nধামেটা ও নাগরোটা অরণ্য অঞ্চলের জাগমোলি ও গুগলাডা এলাকায় সর্বাধিক পাখি মৃত্যু হয়েছে। মৃত পাখিদের মধ্যে 89 শতাংশই বারহেডেড গিজ প্রজাতির পাখি।\nপ্রতি বছর শীতের কারণে এই পরিযায়ী পাখিরদল সাইবেরিয়া ও মঙ্গোলিয়া থেকে আসে। অ্যাভিয়ান ফ্লু-কেও কারণ হিসেবে ভাবা হচ্ছে। যদিও সবই সম্ভবনা স্তরেই রয়েছে।\nঅন্যদিকে, রাজস্থানে বার্ড ফ্লুতে আক্রান্ত হয়ে ইতিমধ্যেই বহু পাখির মৃত্যু হয়েছে। কোটায় মারা পড়েছে 47 টি কাক, ঝালাওয়ারে 100 টি কাক ও বারানে 72 টি কাক। যোধপুরে 152 টি এবং জয়পুরে 135 টি কাকের মৃত্যুর খবর পাওয়া গিয়েছে। কেবল কাক নয়, প্রচুর সংখ্যায় কিংফিসার এবং ম্যাগপাইও মৃত অবস্থায় পাওয়া গিয়েছে।\nমধ্যপ্রদেশের ইন্দোরেও একই ঘটনাই চোখে পড়েছে। 50 টি মৃত কাকের পরীক্ষা করা হয় ভোপালে,তাদের দেহে H5N8 ভাইরাস পাওয়া গিয়েছে। গুজরাটের জুনাগড়ে 53টি পাখির মৃত্যু হয়েছে। বার্ড ফ্লু ভাইরাসের আক্রমণের খবর আসার সঙ্গে সঙ্গেই কেন্দ্রের তরফে দেশের সমস্ত রাজ্যে সতর্কতা জারি করা হয়েছে। যেখানে বার্ড ফ্লু জনিত কারণে পাখি মৃত্যু হয়েছে সেখান থেকে নমুনা সংগ্রহ করতে বলা হয়েছে।\nএকে অতিমারী চলছেই, তার মধ্যে এই নতুন উপদ্রব আর সবচেয়ে মারাত্মক হলো এমন এক রোগ যার কারণ জানা যাচ্ছে না। বনকর্মী,পক্ষীবিদ, পরিবেশ কর্মী এবং সাধারণ পাখিপ্রেমীরা সকলেই উদ্বিগ্ন ! জীব বৈচিত্রের ক্ষতি হচ্ছে।\nপ্রাণিসম্পদের এই ক্ষতি, ক্ষতি ডেকে আনছে পরিণবেশেরও। লুপ্ত প্রায় বিপন্ন প্রজাতির পাখি মৃত্যু ভয়ঙ্কর সম্ভবনার ইঙ্গিত দিচ্ছে।\nব্যাটারির আবিষ্কার ও বিবর্তন\nপরিবেশ কাকে বলে ?


শিক্ষার্থী মূল্যায়ন হচ্ছে কিভাবে?:-759043 | কালের কণ্ঠ | kalerkantho\n১৬ এপ্রিল, ২০১৯ ০০:০০ | পড়া যাবে ৯ মিনিটে\nআমরা দীর্ঘদিন ধরে শিক্ষাদান, শিক্ষার্থী মূল্যায়ন, শিক্ষক নির্বাচন এবং শিক্ষকের দক্ষতা যাচাই—সব কিছুই প্রশ্ন কমন পড়ার এক সংস্কৃতির মধ্য দিয়ে বিচার করে আসছিলাম। পরীক্ষা পদ্ধতির মধ্য থেকেই এখানে প্রশ্ন কমনের এক সংস্কৃতি দীর্ঘদিন ধরেই বিরাজ করছিল। এই সংস্কৃতি এমন পর্যায়ে গিয়ে পৌঁছেছিল যে গোটা সমাজে এমন এক বিশ্বাস দাঁড়িয়ে গেল, যে প্রশ্ন এ বছর আসবে সেটা আর আগামী বছর আসবে না। শুধু প্রশ্নই নয়, গোটা একটি অধ্যায়ই বাদ দিয়ে পরীক্ষা দেওয়া যায়, পরীক্ষায় ভালো ফলও করা যায়। ফলে অর্ধেক অধ্যায় সম্পর্কে কোনো জ্ঞান না নিয়েও পরীক্ষায় ভালো ফলাফল করা চলে। আর যে শিক্ষক এই কাজটি ভালোভাবে করতে পারতেন তাঁকেই শিক্ষার্থী, অভিভাবক, প্রতিষ্ঠান তথা গোটা সমাজ নামকরা শিক্ষক বা সফল শিক্ষক বলে অভিহিত করত। যে অধ্যায়গুলো পড়া হতো সেগুলোর মধ্য থেকে বেছে বেছে কতগুলো প্রশ্নের উত্তর পড়লেই হতো। ফলে শিক্ষকরা নতুন কোনো প্রশ্ন তৈরি করতেন না, প্রশ্নগুলো বছরের পর বছর নকল হচ্ছিল। তাই শিক্ষার্থীদের একটি বিষয় সম্পর্কে পুরো ধারণা দেওয়ার জন্য নিজ থেকে লিখতে পারার দক্ষতা অর্জন করানোর লক্ষ্যে এবং শিক্ষকদের নিজ থেকে প্রশ্নপত্র তৈরি করার দক্ষতা বৃদ্ধির জন্য সৃজনশীল প্রশ্নপত্র চালু করা হয়েছে আমাদের শিক্ষাব্যবস্থার মূল্যায়ন পদ্ধতিতে। এটি চালু করা হয় ২০১০ সালে। অর্থাৎ ৯ বছর অতিক্রান্ত হয়েছে। এখনো সৃজনশীল পদ্ধতি নিয়ে শিক্ষকদের আতঙ্ক কাটেনি, তাহলে শিক্ষার্থীদের কী অবস্থা হতে পারে তা সহজেই বোঝা যায়। শিক্ষার্থীদের সঙ্গে সঙ্গে অভিভাবকরাও চিন্তিত। এই ৯ বছরেও পদ্ধতিটি আয়ত্ত করতে পারেননি অর্ধেক শিক্ষক। এত ঢালাওভাবে বলা! আসলে বৈজ্ঞানিক কোনো পদ্ধতি প্রয়োগ করে দেখা যেতে পারে যে কয়জন শিক্ষক আসলেই পারছেন আর কয়জন পারছেন না। সেই সংখ্যা আরো অনেক বেশি হবে। মাধ্যমিক ও উচ্চশিক্ষা অধিদপ্তরের এই তথ্যই সঠিক ধরে নিলাম যে অর্ধেক শিক্ষক এখনো এ পদ্ধতি বুঝতে পারছেন না, তাহলেও প্রশ্ন হচ্ছে, শিক্ষার্থীদের মূল্যায়নটি হচ্ছে কিভাবে? এই শিক্ষকরাই তো শিক্ষার্থীদের বিদ্যালয়ে, আন্ত বিদ্যালয় পরীক্ষায় এবং পাবলিক পরীক্ষায় মূল্যায়ন করছেন। সেই মূল্যায়ন কতটা সঠিক হচ্ছে? আমরা পুরো ভবিষ্যৎ নাগরিকদের সঙ্গে বিষয়টি নিয়ে এক ধরনের তামাশা করছি না তো?\nগাইড বইগুলোতে যে নমুনা প্রশ্ন দেওয়া থাকে কিংবা পাবলিক পরীক্ষায় যে প্রশ্ন দেওয়া হয়, বেশির ভাগ শিক্ষক শুধু তা অনুসরণ করে নাম পালটে প্রশ্নপত্র তৈরি করেন। এ ঘটনা ঘটছে যাঁরা নিজেরা তৈরি করেন তাঁদের ক্ষেত্রে, বাকিদের অবস্থা পাঠক বুঝতেই পারছেন। যদি মৌলিকভাবে ওই শিক্ষকদের সৃজনশীল প্রশ্ন তৈরি করতে দেওয়া হতো তাহলে অবস্থা কেমন হতো, তা অনুমান করা যায়। তাহলে শিক্ষার্থী মূল্যায়নটি হচ্ছে কিভাবে? এক পাবলিক পরীক্ষার একটি প্রশ্নে যেভাবে একটি সৃজনশীল প্রশ্ন দেওয়া হয়েছে তার নমুনা দেখলে বোঝা যাবে বিষয়টি নিয়ে আমরা আসলেই তামাশা করছি। একটি দৃশ্য। দৃশ্যের এক অংশে পানি, তার মধ্যে রবীন্দ্রনাথ ঠাকুর এবং আইনস্টাইনের চোখবন্ধ মরা মস্তক। এটি নাকি পরকাল! ওপরে বাড়িঘর, গাছপালা, তার ওপরে সূর্য, মেঘ, এই মেঘের মধ্যে কয়েকটি বই। এটি নাকি ইহকাল! এই হচ্ছে উদ্দীপক। এরপর চারটি প্রশ্ন—ক. ‘দেখে যেন মনে হয় চিনি উহারে’...কাহারে? খ. এপারেতে ছোট ক্ষেত আমি একলা’...একলা কেন? গ. উদ্দীপকের ছবিতে দৃশ্যমান গ্রন্থগুলোর সঙ্গে ‘সোনার তরী’ কবিতার কোন অনুষঙ্গটি সাদৃশ্যপূর্ণ—ব্যাখ্যা করো। ঘ. উদ্দীপকের ছবিটি ‘সোনার তরী’ কবিতার ‘অন্তর্লীন জীবন-দর্শনের চিত্ররূপ’ মন্তব্যটি যাচাই করো।\nসৃজনশীল প্রশ্নপত্রে উদ্দীপক হচ্ছে মূল বিষয়। এখানেই শিক্ষকদের সমস্যা। সৃজনশীল প্রশ্ন একটি উদ্দীপক বা দৃশ্যকল্প বা সূচনা বক্তব্য দিয়ে শুরু হয়। এই উদ্দীপক কোনো ঘটনা, গল্প, চিত্র, মানচিত্র, গ্রাফ, সরণি, ছবি, উদ্ধৃতি, অনুচ্ছেদ, পেপার কাটিং ইত্যাদি হতে পারে। পাঠ্যপুস্তকে সরাসরি এ দৃশ্যকল্পটি থাকবে না। তবে দৃশ্যকল্পটি পাঠ্যপুস্তকের বিষয়বস্তুর আলোকে হতে হবে। এটি হতে হবে আকর্ষণীয় ও বোধগম্য। দৃশ্যকল্পের সঙ্গে সংগতি রেখে প্রশ্নের অংশগুলো তৈরি করতে হবে, যা সহজ থেকে ক্রমে কঠিনের দিকে এগোবে। স্তরগুলো হচ্ছে—জ্ঞানস্তর, অনুধাবন স্তর, প্রয়োগ ও উচ্চতর দক্ষতা স্তর। প্রথম কথা হচ্ছে, যে প্রক্রিয়ায় আমাদের শিক্ষক নিয়োগ হয়ে আসছে তাতে শিক্ষকতায় যে অনেক অশিক্ষকও শিক্ষক হয়েছেন, তাতে তো কারো সন্দেহ থাকার কথা নয়। তাহলে সবার পক্ষে কি এ ধরনের জটিল প্রশ্ন তৈরি করা এবং শিক্ষার্থীদের মূল্যায়ন করা সম্ভব?\nএ অবস্থায় সৃজনশীল বিষয়ে শিক্ষকরা কতটা দক্ষ হয়েছেন, তা নির্ধারণ করার নিমিত্তে মাউশি নিয়মিত জরিপ পরিচালনা করে থাকে। এটি মাউশির একটি চমৎকার উদ্যোগ। আমরা মাউশির এই পদক্ষেপকে স্বাগত জানাই। ফেব্রুয়ারি-২০১৯ মাসে প্রকাশিত এসংক্রান্ত রিপোর্টে বলা হয় যে সারা দেশে মাত্র ৬০ শতাংশ শিক্ষক সৃজনশীল প্রশ্ন তৈরি করেন। ৪০ শতাংশ করেন না। বরিশালে সৃজনশীলে প্রশ্ন করেন ৩৪ শতাংশ শিক্ষক, এ হার সিলেটে ৪৯ শতাংশ, রংপুরে ৪৬ শতাংশ। এই তিন বিভাগে অর্ধেকেরও বেশি শিক্ষক সৃজনশীলে প্রশ্ন করতে পারেন না। অর্থাৎ তাঁরা বাইরে থেকে প্রশ্ন সংগ্রহ করেন। তাই মাউশির সুপারিশে বলা হয়, বিদ্যালয়ে সৃজনশীল পদ্ধতি নিশ্চিত করতে হলে বাইরে থেকে প্রশ্নপত্র সংগ্রহ সম্পূর্ণভাবে বন্ধ করতে হবে। নিজেরাই যাতে প্রশ্নপত্র তৈরি করতে পারেন সে ব্যবস্থা নিতে হবে। বাইরে থেকে প্রশ্ন আনা বন্ধ হলে অবস্থা তো আরো বেগতিক হবে, কারণ গাইড বইয়ে যাঁরা এই প্রশ্ন তৈরি করেন তাঁরা তো দক্ষ শিক্ষক। সেগুলো দেখে দেখে অন্তত কিছুটা হলেও সবাই সৃজনশীল প্রশ্ন সম্পর্কে ধারণা পাচ্ছেন বা প্রশ্ন কিছুটা হলেও তৈরি করতে পারছেন। সেটি বন্ধ হলে তো ‘ভাঙা নৌকা দিয়ে নদী পার হওয়ার পথও বন্ধ হয়ে যাবে।’ এ জন্য অবশ্য এককভাবে কেউ দায়ী নয়। দায়ী গোটা সমাজ। তবে শিক্ষা মন্ত্রণালয় বিষয়টি নিয়ে কতটা ভাবছে সেটি একটি বড় প্রশ্ন।\nসৃজনশীল পদ্ধতিতে শিক্ষকরা যাতে দক্ষ হতে পারেন সে জন্য সেকেন্ডারি এডুকেশন সেক্টর ডেভেলপমেন্ট প্রজেক্ট বিপুলসংখ্যক শিক্ষককে প্রশিক্ষণ দিয়েছে। শিক্ষকরা এ বিষয়ে দক্ষ না হওয়ার কারণ হিসেবে তারা শিক্ষকদের যোগ্যতা নিয়ে প্রশ্ন তুলেছে। তারা বলছে, শিক্ষকদের একাডেমিক ভিত্তি শক্ত না হওয়ায় বেশির ভাগ শিক্ষক এ বিষয়ে দক্ষ হতে পারছেন না। এক কর্মকর্তা বলেন, নতুন যেসব শিক্ষক নিয়োগ পাচ্ছেন, তাঁরা ভালো করছেন এবং করবেন। আগে নিয়োগ পাওয়া শিক্ষকরা প্রশিক্ষণ নিলেও বেশি লাভ হবে না। বিষয়টি আমরা বুঝতেই পারছি যে আগে কিভাবে শিক্ষক নিয়োগ হতো। ২০০৭ সাল থেকে এই প্রকল্প সৃজনশীল পদ্ধতির ওপর এসএসসি ও দাখিল পর্যায়ে চার লাখ ছয় হাজার এবং এইচএসসি ও আলিম পর্যায়ে ৩৬ হাজার শিক্ষককে প্রশিক্ষণ দিয়েছে। এ প্রশিক্ষণের পেছনে সরকারের ব্যয় হয়েছে ১৬৬ কোটি টাকা। রাষ্ট্রীয় কোষাগার থেকে এত বিপুল পরিমাণ অর্থ ব্যয় হয়েছে অথচ কাজের কাজ কিছুই হয়নি। এটি সেভাবে যাচাই করার শক্ত কোনো পদক্ষেপও আমরা দেখতে পাচ্ছি না।\nতবে সৃজনশীল প্রশ্নপত্রের ওপর প্রশিক্ষণ নিয়ে শিক্ষকরা বলছেন, তাঁরা এ বিষয়ে পর্যাপ্ত প্রশিক্ষণ পাননি। সৃজনশীল পদ্ধতির জন্য যে প্রশিক্ষণ, তা যথেষ্ট নয়। যে সময় ধরে প্রশিক্ষণ পরিচালিত হয়, তা যথেষ্ট নয়। যে সময় ধরে এ প্রশিক্ষণ হওয়ার কথা তা-ও হয় না। প্রশিক্ষণ দেওয়া হয় নামকাওয়াস্তে। যাঁরা প্রশিক্ষণ দেন, তাঁদের অনেকে নিজেরাই বিষয়টি বোঝেন না বলেও অভিযোগ রয়েছে। এটি আমাদের শিক্ষাব্যবস্থার আরেকটি বাস্তবতা। যখনই সরকারি কোনো প্রশিক্ষণ বা ওয়ার্কশপ বা সভা-সেমিনার হয়, তখনই দেখা যায় সরকারি স্কুল বা কলেজের কিছু শিক্ষক তাঁরা একটি বিষয় জানুক বা না জানুক, বুঝুক বা না বুঝুক, তাঁদেরই এসব গুরুদায়িত্ব দেওয়া হয়। এখানে মাউশি বা মন্ত্রণালয়ের যুক্তি থাকতে পারে যে তাঁদের নাম তাদের কাছে সহজেই জানা, তাঁদের ওপর আলাদা এক ধরনের আস্থা রয়েছে তাদের। তা ছাড়া মন্ত্রণালয় বা মাউশি তাঁদের শনাক্ত করতে এবং তাঁদের সঙ্গে সহজে যোগাযোগ করতে পারে। এগুলো সত্য কিন্তু তাঁদের মধ্যে সবাই যে কোনো বিশেষ বিষয়ে দক্ষ তা কিন্তু নয়। শুধু পদাধিকার বলে যে অনেক টেকনিক্যাল বিষয়ে তাঁরা এক্সপার্ট হবেন এমন কোনো কথা নেই। সেটি মন্ত্রণালয়কে বুঝতে হবে। দেশে শুধু সরকারি পর্যায়ে নয়, বেসরকারি পর্যায়েও বহু রিসোর্স আছে, যা দেশের বৃহত্তর কল্যাণে সরকার ব্যবহার করতে পারে। তা না হলে অবস্থা এ রকমই থেকে যাবে। সৃজনশীলতার নামে এক বদ্ধ ধারণার সৃষ্টি হয়েছে। এই ধারণার মধ্যে আটকে পড়ে শিক্ষকরা উদ্দীপক নামক অংশে এলোমেলো বিষয়ের অবতারণা করছেন, আর সেই সুযোগে শিক্ষার্থীরাও আবোল-তাবোল লিখে নম্বর পাচ্ছে, ভালো গ্রেডিং পাচ্ছে।\nকিন্তু আমরা যদি শিক্ষার্থীদের লিখতে দিই—সড়ক দুর্ঘটনা বলতে তুমি কী বোঝো? সড়ক দুর্ঘটনা কী কী কারণে হয়, একজন শিক্ষার্থী হিসেবে সড়ক দুর্ঘটনা একেবারে কমিয়ে আনতে বা বন্ধ করতে তুমি কী সুপারিশ করতে পারো। এটি কি সৃজনশীল প্রশ্ন নয়? এখানে তো কোনো উদ্দীপক নেই অথচ এই প্রশ্নের উত্তর দেওয়ার জন্য একজন শিক্ষার্থীকে বিভিন্ন দিকের ধারণা থাকতে হবে, ধারণা নিতে হবে, নিজের মতামত প্রকাশ করতে বিষয়টি ক্রিটিক্যালি দেখতে হবে এবং বিশ্লেষণ করতে হবে। এর পরিবর্তে আমরা যা দিয়েছি সেটি কতটা সৃজনশীল? সেটি তো শিক্ষক ও শিক্ষার্থীদের এক ধরনের বদ্ধ ধারণার মধ্যে আটকে দিয়েছে এবং পুরো ব্যবস্থায় এক ধরনের বিশৃঙ্খলার সৃষ্টি হয়েছে। এ থেকে পরিত্রাণ দরকার।


হোম খবর রঞ্জিত মল্লিকের সাথে কবি গানের লড়াই কোয়েল মল্লিকের, বাবা-মেয়ের আড্ডায় মুগ্ধ নেটিজেনরা\nবাবা-মেয়ের কবি গানের লড়াই! বাবার সঙ্গে জমাটি আড্ডার ভিডিও শেয়ার করলেন কোয়েল মল্লিক\n25, Oct, 2021 7:50 pm\nটলিউড (Tollywood) অভিনেত্রী কোয়েল মল্লিক (Koel Mallick) তার বাবার বড় আদরের। পুজোর ছুটিতে মল্লিক বাড়ির বিখ্যাত দুর্গাপুজোয় অংশগ্রহণ করতে এসেছিলেন তিনি। পুজোর ব্যস্ততম শিডিউলের ফাঁকেই বাবা রঞ্জিত মল্লিকের (Ranjit Mallick) সঙ্গে বসে জমাটি আড্ডা দেওয়ার সময়টুকু ঠিক বের করে ফেলেছেন অভিনেত্রী। আড্ডা গল্পের ফাঁকে বাবার সঙ্গে কবি গানের লড়াই বসালেন তিনি। সম্প্রতি সেই ভিডিওটি নিজের ইনস্টাগ্রাম এবং ফেসবুক পেজে আপলোড করেছেন কোয়েল।\nবাবা এবং মেয়েকে কবি গানের লড়াইয়ের আসরে দেখা গেল ওই ভিডিওটিতে। বাবার সঙ্গে তাল মিলিয়ে গান গাইলেন কোয়েল। রঞ্জিত মল্লিকও কিছু কম যান না। হাততালি দিতে দিতে গানের সঙ্গত দিলেন তিনি। বাবা মেয়ের এই মিষ্টি মুহূর্তের ছবিটি সোশ্যাল মিডিয়ায় আপলোড করে কোয়েল লিখেছেন, ‘বাবার সাথে কবির লড়াই’। রঞ্জিত মল্লিক এবং তার মেয়ের যে কবি গান গাওয়ারও প্রতিভা রয়েছে এ কথা কারোর আগে জানা ছিল কি?\nএবার পুজোয় বাড়ির ভিড়ভাট্টা এড়িয়ে ঘরের কোণে বাবার সঙ্গে বসে জমিয়ে আড্ডা দিলেন কোয়েল। নেটিজেনরা বাবা-মেয়ের এই জুটির প্রশংসায় পঞ্চমুখ। ভিডিওর নিচে কমেন্ট বক্সে তারা রঞ্জিত মল্লিক এবং কোয়েল মল্লিককে প্রশংসায় ভরিয়ে দিচ্ছেন। ভিডিওর শেষে বাবাকে জড়িয়ে ধরলেন কোয়েল। বাবা-মেয়ের আদরের দৃশ্য দেখে মন ভরে গেল নেটিজেনদের। তারা সে কথা কমেন্ট বক্সে জানাতে ভোলেননি।\nপুজোতে এবার কোয়েল তার ছেলে কবীর, স্বামী নিসপাল সিং রানে এবং শ্বশুর-শাশুড়িকে সঙ্গে করে নিয়ে হাজির হয়েছিলেন বাপের বাড়িতে। বাপের বাড়িতে পুজোর কটা দিন জমিয়ে আড্ডা দিয়েছেন তারা। সঙ্গে দুর্গোৎসবের আনন্দ ছিল জমজমাট। পুজোর সময় বিভিন্ন ছবি নিজের সামাজিক মাধ্যমের পাতায় তুলে ধরেছিলেন কোয়েল। তবে পুজো শেষ হয়ে গেলেও উৎসবের রেশ থেকে এখনো বেরিয়ে আসতে পারেননি কোয়েল। তাইতো ফের বাবার সঙ্গে কাটানো মুহূর্তের এই ভিডিও এবং দুর্গাপূজার বেশ কিছু ছবি সামাজিক মাধ্যমে তুলে ধরেছেন কোয়েল।\nযার মধ্যে ছিল এই ভিডিওটি। এছাড়াও কোনও ছবিতে তাকে দেখা গেল মা দীপা মল্লিকের সঙ্গে প্রদীপ জ্বালাতে, কখনও আবার শাঁখ বাজাচ্ছেন কোয়েল। আত্মীয়-স্বজন বন্ধুবান্ধব নিয়ে মজার আড্ডার ছবিও তিনি তুলে ধরেছেন সোশ্যাল মিডিয়াতে। স্বামী নিসপাল সিং রানে, ছেলে কবীরকে নিয়ে ঠাকুরদালানে বসে একসাথে ছবি তুলেছেন তিনি। আবার দুর্গাপূজার অষ্টমীর দিন শ্বশুরবাড়ি এবং বাপের বাড়ির সকলকে একসঙ্গে নিয়ে ছবিও তুলেছেন অভিনেত্রী। সোশ্যাল মিডিয়ায় সেই ছবি আবারও শেয়ার করেছেন কোয়েল।


ছয় মাসে ৮৫ বার সন্তান প্রসব! – আওয়ার নিউজ\nছয় মাসে ৮৫ বার সন্তান প্রসব!\nছয় মাসে ৮৫ বার গর্ভবতী হয়েছেন এবং সন্তান জন্ম দিয়েছেন ভারতের এক নার্স। বিস্মিত হওয়ার আগে জেনে রাখুন এটি দেশটির সরকারি নথির তথ্য। সরকারের দেওয়া পুরস্কারের লোভে ভারতের আসাম রাজ্যের লিলি বেগম লস্কর নামের এক নার্স সরকারি নথিতে এমন কাণ্ড ঘটিয়েছেন। শেষমেশ ধরাও পড়ে গেছেন সরকারি হাসপাতালের ওই নার্স।\nভারতের সংবাদমাধ্যম এনডিটিভি জানিয়েছে, প্রসূতি ও শিশুর জন্ম নিরাপদ করতে ভারত সরকারের এক নীতি অনুযায়ী ৫০০ রুপি করে পুরস্কার দেওয়া হয়। শিশু জন্মদানের জন্য সরকারি হাসপাতাল বেছে নেওয়া হলেই শুধু এই পুরস্কার সংশ্লিষ্ট মাকে দেওয়া হয়। তবে আসামের একটি সরকারি হাসপাতালের নার্স লিলি বেগম লস্কর একে আয়ের সুবর্ণ সুযোগ হিসেবে নেন।\nআসামের প্রত্যন্ত করিমগঞ্জ জেলার একটি সরকারি হাসপাতালের নথিতে লিলি বেগম ১৬০টি শিশু জন্মদানের কথা জানান। আর এর মধ্যে ৮৫টির ক্ষেত্রেই নিজেকে মা হিসেবে উল্লেখ করেন তিনি। এই কারসাজি করে তিনি ৪০ হাজার রুপি হাতিয়ে নেন।\nআসাম রাজ্যের রাজধানী গুয়াহাটি থেকে ৩৫০ কিলোমিটার দূরের করিমগঞ্জ জেলার সরকারি কর্মকর্তা সরফরাজ হক বলেন, প্রত্যন্ত হাসপাতালে বিপুল পরিমাণ পুরস্কারের অর্থ যাওয়ার বিষয়টি নিয়ে সন্দেহ হয়। বিষয়টি তদন্ত করে নার্স লিলি বেগম লস্করের কারসাজির বিষয়টি ধরা পড়ে।\nসরফরাজ হক আরো বলেন, নার্স লিলি বেগম লস্কর নিজের নামের ৮৫টি সন্তান জন্মদানের কথা উল্লেখ করেন। আর অর্থ বিতরণের দ্বায়িত্বও ছিল তাঁরই ওপর। তাই কোনো জবাবদিহিতারও স্বীকার হতে হয়নি তাঁকে।\nগত ১৭ সেপ্টেম্বর লিলি বেগম লস্করকে সাময়িক বরখাস্ত করা হয়েছে। হয়তো তিনি চাকরিও হারাতে পারেন।\nলিলি বেগম লস্কর অবশ্য দোষ স্বীকার করে অনুতপ্তও হয়েছেন। গত রোববার তিনি এনডিটিভিকে বলেন, ‘আমাদের মতো নার্সদের ওপর অনেক চাপ থাকে, কিন্তু সেই তুলনায় তেমন অর্থ আমরা পাই না। আমি ৮০-এর কিছু বেশি সন্তান জন্মদানের মিথ্যা কথা বলেছি এবং সে জন্য আমি অনুতপ্ত।’\nঅন্যরকম সংবাদ, ওপার বাংলা Comments Off on ছয় মাসে ৮৫ বার সন্তান প্রসব! সংবাদটি প্রিন্ট করুন\n« ২২ লক্ষ বার দেখা হয়েছে যে ভিডিও, কিন্তু কেন? (পূর্বের সংবাদ)\n(পরের সংবাদ) জ্যান্ত মানুষ চাপা দিয়ে নতুন রাস্তা »


দায়িত্ব নিরপেক্ষভাবে পালন করব: নতুন সিইসি | | Cox's Bazar Times\nby জাতীয় ডেস্ক : রাজনীতির জটিল সময়ে প্রধান নির্বাচন কমিশনারের দায়িত্ব পেয়ে সাংবিধানিক এই দায়িত্ব নিরপেক্ষভাবে পালনের অঙ্গীকার করেছেন কে এম নূরুল হুদা। ইসি নিয়োগের সার্চ কমিটির তালিকা থেকে সোমবারই রাষ্ট্রপতি মো. আবদুল হামিদ পরবর্তী সিইসি হিসেবে সাবেক সচিব নূরুল হুদাকে নিয়োগ দেন।\nতাৎক্ষণিক প্রতিক্রিয়ায় তিনি বলেন, “রাষ্ট্রপতি আমাকে সাংবিধানিক এ গুরুত্বপূর্ণ পদে নিয়োগ দেওয়ায় কৃতজ্ঞ। সাংবিধানিক দায়িত্বটি আমি নিরপেক্ষভাবে সংবিধান ও আইন মেনে পালন করব।”\nসিইসির সঙ্গে চারজন নির্বাচন কমিশনার নিয়োগও দিয়েছেন রাষ্ট্রপতি। তারা হলেন- সাবেক অতিরিক্ত সচিব মাহবুব তালুকদার, সাবেক সচিব রফিকুল ইসলাম, অবসরপ্রাপ্ত জেলা জজ কবিতা খানম ও অবসরপ্রাপ্ত ব্রিগেডিয়ার জেনারেল শাহাদৎ হোসেন চৌধুরীকে।\nপাঁচ সদস্যের ইসিকে নিয়ে ঐকমত‌্যের ভিত্তিতে কাজ করবেন বলে জানান ৬৯ বছর বয়সী মুক্তিযোদ্ধা নূরুল হুদা।\nবিদায়ী কমিশনকে নিয়ে প্রশ্ন তুলে আসা বিএনপি নতুন নির্বাচন কমিশনকে নিয়ে তাৎক্ষণিক কোনো প্রতিক্রিয়া দেয়নি। ক্ষমতাসীন আওয়ামী লীগ আগেই বলে আসছিল, তারা রাষ্ট্রপতির সিদ্ধান্ত মেনে নেবে।\nনবগঠিত এই ইসির অধীনেই আগামী সংসদ নির্বাচন হবে। গত সংসদ নির্বাচনে সব দল না আসায় তাদের ভূমিকার উপর চোখ থাকবে সবার।\nতবে নিয়োগ পেয়েই রাজনৈতিক দলের বক্তব্য নিয়ে কথা বলতে নারাজ স্বাধীন বাংলাদেশ প্রজন্মের ১৯৭৩ ব্যাচের কর্মকর্তা নূরুল হুদা।\n“আমি আগে দায়িত্ব নিই; তারপর সবার সঙ্গে বসব। সার্বিক কার্যক্রম পর্যালোচনা করে পরবর্তী পদক্ষেপ নিয়ে আপনাদের সঙ্গেও কথা বলব।”\nসবাইকে সঙ্গে নিয়ে কাজ করতে গিয়ে আলোচনা, মতামতকে গুরুত্ব দেবেন বলেও প্রতিশ্রুতি দেন তিনি।\nএক যুগ আগে চাকরি থেকে অবসরে যাওয়া নূরুল হুদা পটুয়াখালীর বাউফলের বাসিন্দা। স্বাধীনতা যুদ্ধে ৯ নম্বর সেক্টরে যুদ্ধে অংশ নিয়ে পটুয়াখালী জেলা পাক হানাদার মুক্ত করতে ভূমিকা ছিল তার।\n১৯৪৮ সালে জন্ম নেওয়া নূরুল হুদা ঢাকা বিশ্ববিদ্যালয় থেকে পরিসংখ্যা বিভাগে সম্মান ও স্নাতকোত্তর ডিগ্রি নেন।\nঢাকা বিশ্ববিদ্যালয়ের ফজলুল হক হলের আবাসিক এ ছাত্র ১৯৭২-৭৩ সালে হল ছাত্র সংসদে সাংস্কৃতিক সম্পাদক ছিলেন।\nঢাকা বিশ্ববিদ্যালয়ে পরিসংখ্যান বিভাগে অনার্স দ্বিতীয় বর্ষে পড়ার সময়ই বরিশাল অঞ্চলে মেজর জলিলের নেতৃত্বে মুক্তিযুদ্ধে ঝাঁপিয়ে পড়েন নূরুল হুদা। পরে জাসদের সঙ্গেও সম্পৃক্ততা ছিল তার।\nমুক্তিযুদ্ধের স্মৃতিচারণ করে নূরুল হুদা বলেন, “৯ নম্বর সেক্টরে মেজর জলিলের নেতৃত্বে আমরা অংশ নিই। আমরা প্রাণপণ লড়ে ৯ ডিসেম্বর পুরো পটুয়াখালী জেলা দখলে নিই। যুদ্ধের পরে আবার ঢাকা বিশ্ববিদ্যালয়ে ফিরি।”\nনূরুল হুদা ১৯৭৩ সালে মুক্তিযোদ্ধা হিসাবে সরকারি কর্মকমিশনের পরীক্ষায় উত্তীর্ণ হয়ে ওই বছরের ৩০ জুলাই প্রশাসন ক্যাডারে যোগ দেন।\nচাকরিজীবনে ফরিদপুর ও কুমিল্লার জেলা প্রশাসক ছাড়াও কিছু মন্ত্রণালয়ের গুরুত্বপূর্ণ দায়িত্ব পালন করেন তিনি। কুমিল্লার জেলা প্রশাসক থাকার সময়ে ১৯৯৬ সালের ১৫ ফেরুয়ারি এবং ১২ জুলাই নির্বাচনে রিটার্নিং কর্মকর্তার দায়িত্ব পালন করেন নূরুল হুদা।\nএছাড়া তিনি এরশাদ আমলে ১৯৮৫ সালে উপজেলা নির্বাচন এবং ১৯৮৬ সালের সংসদ নির্বাচনেও নির্বাচনী দায়িত্ব পালন করেন।\n২০০১ সালের ২৪ জুলাই বিএনপি ক্ষমতায় এসে কিছু কর্মকর্তার সঙ্গে নূরুল হুদাকে বাধ্যতামূলক অবসর দেয়। সর্বোচ্চ আদালত পরে বিএনপি সরকারের ওই আদেশ বেআইনি ঘোষণা করে। পরে তিনি ভূতাপেক্ষ পদোন্নতি পেয়ে সচিব হন এবং সব ধরনের আর্থিক সুযোগ সুবিধা লাভ করেন।\nসর্বশেষ তিনি বাংলাদেশ মিউনিসিপাল ডেভেলপমেন্ট ফান্ডের ব্যবস্থাপনা পরিচালক ছিলেন।\nযুক্তরাজ‌্যের ম্যানচেস্টার ইউনিভার্সিটি ও সাবেক সোভিয়েত ইউনিয়ন থেকে উচ্চতর ডিগ্রি নেন নূরুল হুদা।\nসরকারি চাকরি শেষে ২০১০ সালে যোগ দেন বাংলাদেশ মিউনিসিপাল ডেভেলপমেন্ট ফান্ড (বিএমডিএফ) এর ব্যবস্থাপনা পরিচালক পদে, ছিলেন ৫ বছর। বাংলাদেশ পরিবেশ আন্দোলন-বাপার সঙ্গেও যুক্ত ছিলেন তিনি।\nস্ত্রী হুসনে আরার সঙ্গে নূরুল হুদার সংসারে তিন ছেলে-মেয়ে। বড় ছেলে প্রকৌশলী, কানাডায় রয়েছেন। মেজ মেয়ে বুয়েট থেকে পাস করে পিএইচডি শেষে যুক্তরাষ্ট্রের মিশিগানে থাকেন। ছোট মেয়ে ঢাকা বিশ্ববিদ্যালয় থেকে পাঠ চুকিয়ে উচ্চতর ডিগ্রির জন্যে কানাডায় রয়েছেন।\nজঙ্গিবাদের বিরুদ্ধে গণজাগরণ মঞ্চের সপ্তাহব্যাপী কর্মসূচি\nLeaveaReply Cancel reply\tYour email address will not be published. Required fields are marked *Comment Name * Email * Website Next story কাগজের বাড়ি টিকে আছে ৯০ বছর\nPrevious story ‘রোহিঙ্গাদের হাতিয়ায় সরানো হবে অত্যন্ত বিপজ্জনক’


Global Voices বাংলা ভার্সন » চীনঃ খনি থেকে কয়লা উত্তোলনের ফলে হুলুনবুইর তৃণভূমি ধবংস · Global Voices বাংলা ভার্সন » Print\nঅনুবাদ প্রকাশের তারিখ 18 সেপ্টেম্বর 2012 23:17 GMT 1\t · লিখেছেন Oiwan Lam অনুবাদ করেছেন Rajib Kamal\nবিষয়বস্তু: পূর্ব এশিয়া, চীন, আদিবাসী, উন্নয়ন, নাগরিক মাধ্যম, পরিবেশ, ভ্রমণ, শিল্প ও সংস্কৃতি\nমঙ্গোলিয়ার অভ্যন্তরে উত্তর-পূর্ব দিকে অবস্থিত একটি অন্যতম প্রাকৃতিক বিশাল তৃণভূমি হুলুনবুইর , যেখানে রয়েছে অপূর্ব সুন্দর বিস্তীর্ণ চারণভূমি, বনভূমি, নদী এবং লেক; যেখানে মঙ্গোলিয়ার রাখালেরা তাদের গরু ও ভেড়া চড়ায়। এটি একটি বিখ্যাত দর্শনীয় স্থান। যাহোক, ভূপৃষ্ঠের উপরিতলের খুব কাছের একটি খনি থেকে কয়লা উত্তোলনের ফলে এই চারণভূমি দ্রুত ধবংস হয়ে যাচ্ছে।\nহুলুনবুইর তৃণভূমির ধবংস\nসাংঘাই ভিত্তিক একজন মাইক্রো ব্লগার, বাওয়ি ১২ ই সেপ্টেম্বর,২০১২ তারিখে তার ওয়েবে কিছু ছবি পোস্ট  [জেডএইচ] করেছেন এবং অন্যদের এই বিষয়টিতে নজর দিতে আহবান জানিয়েছেনঃ\nখনি থেকে কয়লা উত্তোলনের কারণে হুলুনবুইর তৃণভূমি ধবংস। বাওয়ির ওয়েব ছবি\nএই পোস্টটি অনেকবার মুছে ফেলা হয়েছিল, অনুগ্রহ করে এটি দ্রুত ছড়িয়ে দিতে সাহায্য করুন। হুলুনবুইর তৃণভূমি পৃথিবীর অন্যতম একটি বিখ্যাত তৃণভূমি। এখানে ১২০ প্রকারেরও বেশি ঘাস রয়েছে। এদের মধ্যে রয়েছে মিডও, গম, আলফালফা এবং স্পিয়ার ঘাস। এই কারণে এটি “রাখালের পিতল সাম্রাজ্য” নামে পরিচিত। গ্রীষ্মের সময় এটি একটি দর্শণীয় স্থানও বটে, যখন আপনি দেখতে পাবেন নীল আকাশ, সবুজ প্রান্তর এবং বিশাল ভূমিতে মুক্তভাবে রাখালের ঘোড়া চড়ানোর দৃশ্য। যাহোক, কয়লা উত্তোলন শিল্পটি সবকিছু ধবংস করে দিচ্ছে।\nবিখ্যাত ব্লগার ঝাই মিং লেই আলোচনায় [জেডএইচ] অংশ  নিয়েছেন:\nএটা খুবই বেদনাদায়ক। মঙ্গোলিয়ার অভ্যন্তরে যে দু’টি তৃণভূমি আছে তার মধ্যে একটি হছে হুলুনবুইর তৃণভূমি (অন্যটি হচ্ছে এক্সিলিন গল)। এটা ভালোভাবে সংরক্ষিত ছিল। এখানে কয়লা খনি উত্তোলনের নির্দেশ কে দিয়েছে? এটা বোকার মতো সিদ্ধান্ত। কর্তৃপক্ষ কিভাবে এমন একটি মূল্যবান চারণভূমি ছেড়ে দিয়ে একটি ছোট দ্বীপের পেছনে এতোটা শ্রম দিচ্ছে? (দিয়াওয়ু দ্বীপ নিয়ে দ্বন্দ্বের প্রতি ইঙ্গিত করে)।\nঝাই তৃণভূমির পরিবেশের ভারসাম্যের অবস্থা ব্যাখ্যা  করেছেন এভাবেঃ\nএটা কিভাবে হতে পারে যে, আমরা তৃণভূমিটি খনন করতে পারি? এখানে মাটির উপরিভাগ খুবই পাতলা, যথাসম্ভব ০.৫ মিটার। মাটির নিচে প্রাচীনকাল থেকে সমুদ্রতল থেকে আসা বালির স্তর। এ কারণেই তৃণভূমিটি সহজেই বালুময় হওয়ার সম্ভাবনা রয়েছে। এটাকে রক্ষা করতে আমাদের সর্বপ্রকারের চেষ্টা করা উচিত ছিল। খনি উত্তোলন কাজটি এখন বালুময়তা ও বালু ঝড়ের সম্ভাবনাকে আরও দ্রুত ঘটতে সাহায্য করবে। সরকারী কর্মকর্তারা কি সবাই মৃত? এটা কিভাবে হতে পারে যে কেউ এই ব্যাপারটা নিয়ে কাজ করছে না?\nতিনি আরও  বলেছেনঃ\nপ্রাচীনকাল থেকে মঙ্গোলীয়রা কখনও তাদের ভূমি খনন করেনি। তারা পানির জন্য কখনও কুয়াও খনন করেনি। তারা এই ভূমিকে তাদের মা এবং আকাশকে তাদের বাবা বলে মনে করে এবং তারা তাদের ভূমি কখনও খনন করবেনা। তারা এমনকি কোনো লতাপাতার শেকড়ও নষ্ট করেনা। খনি উত্তোলন কাজ যে শুধুমাত্র প্রাকৃতিক পরিবেশ ধবংস করছে তাই নয় বরং আমাদের সংস্কৃতির ওপর একটি আক্রমণ। (ইতিহাসের পেছনের দিকে ফিরে তাকালে দেখা যাবে, সিনো-জাপানিজ যুদ্ধের সময় যখন জাপানি সৈন্য বাহিনী মানচুরিয়া আক্রমন করেছিল এবং তারা উদ্বিগ্ন ছিল যে চীনা সৈন্যবাহিনী লেকের পানিতে বিষ মিশিয়ে দিতে পারে, তখন তারা কুয়াটি খনন করেছিল। যুদ্ধের সময়ের চেয়ে এখন পরিস্থিতি আরও খারাপ)। তৃণভূমিতে এই নির্বুদ্ধিতা বন্ধ করুন।\nURL to article: https://bn.globalvoices.org/2012/09/19/31280/\n তৃণভূমি হুলুনবুইর: http://http://www.360cities.net/image/hulunlake-hulunbuir-innermongolia-china


বিশ্বম্ভরপুরে যাদুকাটার বাম তীরে বাঁধ নির্মাণের উদ্যোগ : সুরক্ষিত হবে ৫টি হাওর, ১০টি গ্রামবিশ্বম্ভরপুরে যাদুকাটার বাম তীরে বাঁধ নির্মাণের উদ্যোগ : সুরক্ষিত হবে ৫টি হাওর, ১০টি গ্রাম – Daily Sunam Kantha\nবিশ্বম্ভরপুরে যাদুকাটার বাম তীরে বাঁধ নির্মাণের উদ্যোগ : সুরক্ষিত হবে ৫টি হাওর, ১০টি গ্রাম\nবিশ্বম্ভরপুরে যাদুকাটার বাম তীরে বাঁধ নির্মাণের উদ্যোগ নেয়া হয়েছে। এই বাঁধ নির্মাণ হলে মুছে যাবে উপজেলার বাদাঘাট দক্ষিণ ইউনিয়নের নদী পাড়ের বসতি এবং ৫ হাওরের বোরো চাষীর কপালের ভাঁজ। তারা চোখে মুখে এখন রঙিন স্বপ্ন দেখছেন। কৃষির মাধ্যমে জীবিকা নির্বাহ করে পুনরায় সংসারে স্বচ্ছলতা ফেরাতে চান তারা। প্রায় ২০ লাখ টাকা ব্যয়ে দু’টি প্রকল্পের মাধ্যমে মিয়ারচর থেকে মিছাখালী রাবারড্যাম পর্যন্ত বাঁধ নির্মাণ হবে। বুধবার বাঁধ নির্মাণকাজের আনুষ্ঠানিক উদ্বোধন করেন সুনামগঞ্জ পানি উন্নয়ন বোর্ডের নির্বাহী প্রকৌশলী মোহাম্মদ সবিবুর রহমান, বিশ্বম্ভরপুর উপজেলা পরিষদ চেয়ারম্যান মো. সফর উদ্দিন, উপজেলা নির্বাহী অফিসার মো. সাদি উর রহিম জাদিদ, বাদাঘাট দক্ষিণ ইউপি চেয়ারম্যান এরশাদ আহমদ হৃদয়। এসময় কৃষকসহ বিভিন্ন শ্রেণি পেশার লোকজন উপস্থিত ছিলেন।\nকৃষি বিভাগ ও স্থানীয় সূত্র জানায়, উজান থেকে আসা পাহাড়ি ঢলের পানির আঘাতে বড়বন, আমড়িয়া, বরখলা, শাহাপুর মডর বিল নামক হাওরের ৭শ হেক্টর জমির বোরো ফসল ক্ষতির সম্মুখীন হতো। অন্যদিকে বর্ষা মৌসুমে পাহাড়ি ঢলের সাথে বালি এসে এ জমিগুলো চাষের অযোগ্য হয়ে যেতো। ঢলের আঘাতে ক্রমে ক্রমে অনেক বাড়ি ঘর নদীগর্ভে বিলীন হয়ে যায়। বর্তমানে নতুন করে নদীর পাড়ে বাঁধ দেওয়ায় এমন ক্ষতির শঙ্কা আর নেই।\nএ বিষয়ে উপজেলা নির্বাহী অফিসার মো. সাদি উর রহিম জাদিদ জানান, এ বছর উপজেলা প্রশসনের পক্ষ থেকে বাঁধের যে তালিকা করা হয়েছিল এ বাঁধ অন্তর্ভুক্ত ছিল না। উপজেলা পরিষদ চেয়ারম্যান মহোদয় এ বাঁধের বিষয়টি নজরে আনেন, যে এখানে ৪টি ভাঙ্গা রয়েছে। এরপর বিষয়টি জেলা প্রশাসক মহোদয়, পানি উন্নয়ন বোর্ডের নির্বাহী প্রকৌশলী মহোদয়কে অবগত করি। পরে প্রায় এক সপ্তাহের মধ্যেই ম্যান্টেন্যান্সের\nকাজ দেখিয়ে এ বরাদ্দ হয়। এ ভাঙ্গা ৪টির কারণে ফসলের ক্ষতির যে শঙ্কা ছিল সেটি আর নেই। দ্রুততম সময়ে বাঁধের বরাদ্দের জন্য সুনামগঞ্জ ৪ আসনের সংসদ সদস্য, পানি সম্পদ মন্ত্রী, প্রতিমন্ত্রী মহোদয়সহ সংশ্লিষ্ট সকলকে ধন্যবাদ জ্ঞাপন করছি।\nবিশ্বম্ভরপুর উপজেলা পরিষদ চেয়ারম্যান মো. সফর উদ্দিন জানান, ৮শ থেকে ৯শ হেক্টর জমির ধান নিয়ে আমরা উদ্বিগ্ন ছিলাম। কারণ যাদুকাটা নদীর উপর নির্মিত মিছাখালি রাবারড্যাম থেকে সত্রিস মিয়ারচর পর্যন্ত এলাকার ৫টি ছোট হাওর রয়েছে। হঠাৎ যাদুকাটা নদীর পাহাড়ি ঢলে ফসলের ক্ষতি হয়ে যেতে পারে। সকলের সম্পৃক্ততায় বিশেষ করে পানি সম্পদমন্ত্রী মহোদয়ের আন্তরিকতায় বাঁধটি তৈরির সুযোগ পাওয়ায় কৃতজ্ঞতা প্রকাশ করছি।\nসুনামগঞ্জ পানি উন্নয়ন বোর্ডের নির্বাহী প্রকৌশলী মো. সবিবুর রহমান জানান, যাদুকাটান নদীর বাম তীরে ৪টি অংশ খোলা (ভাঙ্গা) ছিল। কিন্তু এখানে যেহেতু ৫টি ছোট হাওরে প্রায় ৭শ হেক্টর বোরো জমি রয়েছে, হাওরগুলোর ফসল রক্ষার জন্যে উপজেলা প্রশাসন, উপজেলা পরিষদ চেয়ারম্যান মহোদয়ের তাগাদায়, মাননীয় পানি সম্পদ উপমন্ত্রীর নির্দেশনায় ৩৫৭ মিটার খোলা অংশ জরুরি ভিত্তিতে আমরা বন্ধ করেছি। আশাবাদী এ জমির ধান কৃষকরা নির্বিঘ্নে কেটে নিতে পারবে। দেরিতে বাঁধের কাজ কেন এমন প্রশ্নে নির্বাহী প্রকৌশলী বলেন, সুনামগঞ্জ জেলার ৫২টি ছোট বড় হাওরের এলাকার বাইরে এটি অবস্থিত ফলে কাবিটা স্কিমের আওতায় নেওয়া হয়নি। ইতিপূর্বে জেলা কমিটিতে এ বিষয়ে প্রস্তাব পাঠানো হয়েছিল কিন্তু হাওর এলাকার বাইরে থাকায় হয়নি। বর্তমানে নতুন করে ৪টি ভাঙ্গা তৈরি হওয়ায় সময়ের প্রয়োজনে এ বাঁধটি করে দেওয়া হচ্ছে।


‘বিয়ে হতে না হতেই সুখবর পেল নুসরাত জাহান’ !! - Ekusher Bangladesh\nHome>বিনোদন>‘বিয়ে হতে না হতেই সুখবর পেল নুসরাত জাহান’ !!\nসময়ের সাথে পাল্লা দিয়ে যে কয়জন অভিনেত্রী টলিউডে নিজেদের যায়গা পাকাপোক্ত করে নিয়েছেন তার মধ্যে নুসরাত জাহান অন্যতম। বিভিন্ন কারনে বরাবরই তিনি আলোচনার শীর্ষে থাকেন। ফের খবরের শিরোনাম হয়েছেন এই জনপ্রিয় অভিনেত্রী।\nএদানিং রাজনীতি নিয়ে বেশ ব্যস্ত সময় পার করছেন নুসরাত। সেজন্য রুপালি পর্দায় খুব একটা দেখা মিলছে না তাঁর। তবে ‘অসুর’ সিনেমা দিয়ে পশ্চিমবঙ্গের সুপারস্টার জিতের বিপরীতে ফিরেছেন নুসরাত।\nবিয়ের অল্প দিন পরেই সুখবর পেল এই নায়িকা। ২৮তম কালাকার অ্যাওয়ার্ড জিতেছেন তিনি। এই অ্যাওয়ার্ড নিতে অনুষ্ঠানে লাল রঙের গাউন পরে হাজির হয়ে সবাইকে চমকে দেন এই জনপ্রিয় নায়িকা।\nপ্রসঙ্গত, বর্তমানে নুসরাত সর্বভারতীয় তৃণমূল কংগ্রেসর বসিরহাট লোকসভা কেন্দ্রের বসিরহাট থেকে জয়ী একজন সংসদ সদস্য। তাঁর প্রথম অভিনীত চলচ্চিত্র রাজ চক্রবর্তীর পরিচালনায় শত্রু। এরপর বেশ কয়েকটি ব্যবসাসফল ছবিতে অভিনয় করে সমালোচকদের প্রশংসা কুড়িয়েছেন হালের এই জনপ্রিয় নায়িকা।


সিলেটে রাজু হত্যা! পরিকল্পিত খুনে অংশ নেয় ছাত্রদলের ২৬ নেতাকর্মী সিলেটে রাজু হত্যা! পরিকল্পিত খুনে অংশ নেয় ছাত্রদলের ২৬ নেতাকর্মী – Digital Bangladesh\nরবিবার, ২৪ জানুয়ারী ২০২১, ০৬:০৭ অপরাহ্ন\nসিলেটে রাজু হত্যা! পরিকল্পিত খুনে অংশ নেয় ছাত্রদলের ২৬ নেতাকর্মী\nসিলেট প্রতিনিধি পরিকল্পিত খুনে অংশ নেয় ছাত্রদলের ২৬ নেতাকর্মী\nসিলেট সিটি করপোরেশন নির্বাচনে বিএনপির মেয়র প্রার্থী আরিফুল হক চৌধুরীর বিজয় মিছিল শেষে ছাত্রদল নেতা ফয়জুল হক রাজুকে পরিকল্পিতভাবে খুন করা হয়। গত বছরের ১১ আগস্ট রাতে মেয়র আরিফের বাসার সামনে চাঞ্চল্যকর এ হত্যাকাণ্ডের নির্দেশদাতা ছিলেন সাবেক ছাত্রদল নেতা আব্দুর রকিব চৌধুরী। এ হত্যাকাণ্ডে ছাত্রদলের ২৬ নেতাকর্মী জড়িত ছিল; তদন্ত শেষে তাদের বিরুদ্ধে আদালতে অভিযোগপত্র দাখিল করেছে পুলিশ। মামলার তদন্তকারী কর্মকর্তা কোতোয়ালি থানার এসআই অনুপ কুমার চৌধুরী জানিয়েছেন, মহানগর ছাত্রদলের সাবেক সহ-সাংগঠনিক সম্পাদক রকিবের নির্দেশে হত্যাকাণ্ডে অংশ নেওয়া জেলা ছাত্রদলের সাধারণ সম্পাদক দেলোয়ার হোসেন দিনারকেও আসামি করা হয়েছে।\nআগামী ১০ জুন আদালতে অভিযোগপত্রের ওপর শুনানি শেষে তা গ্রহণ করার কথা রয়েছে বলে জানিয়েছেন নিহতের চাচা ও মামলার বাদী দবির আলী। জেলা যুবলীগের যুগ্ম সম্পাদক দবির আলী বাদী হয়ে রকিবকে প্রধান আসামি করে ২৩ জনের নাম উল্লেখসহ অজ্ঞাতপরিচয় আরও ১০-১৫ জনের বিরুদ্ধে মামলা করেছিলেন। তিনি জানান, রাজুকে হত্যার পর থেকে প্রধান আসামি রকিব পলাতক রয়েছে। মহানগর ছাত্রদলের সাবেক সহ-প্রচার সম্পাদক ফয়জুল হক রাজু মৌলভীবাজারের রাজনগর উপজেলার শাহারপুর গ্রামের ফজর আলীর ছেলে। তিনি চাচা দবির আলীর বাসায় থেকে পড়াশোনা করতেন। রাজু হত্যার নয় মাস পর গত ১২ মে এসআই অনুপ কুমার চৌধুরী আদালতে অভিযোগপত্র দাখিল করেন।\nআসামিরা হলো- আব্দুর রকিব চৌধুরী, দেলোয়ার হোসেন দিনার, এনামুল হক, একরামুল হক, মোস্তাফিজুর রহমান, শেখ নয়ন মিয়া, সৈয়দ আমিরুল হক সলিড, ফরহাদ আহমদ, সাদ্দাম হোসেন, মুহিবুর রহমান খান রাসেল, রাসেল আহমদ ওরফে কালা রাসেল ওরফে কানা রাসেল, আরাফাত এলাহী ওরফে বাবু, মোফাজ্জল চৌধুরী মুর্শেদ, আলফু মিয়া, শহীদুল হক সুফিয়ান, নজরুল ওরফে জুনিয়র নজরুল, ফাহিম আহমদ তোহা, আফজল ওরফে আবজল আহমদ চৌধুরী, সাহেদ আহমদ চৌধুরী, রুবেল মিয়া, মামুন আহমদ, জুমেল আহমদ চৌধুরী, মুহিত ওরফে মুহিব, মুর্শেদ আলম ওরফে রাসেল আহমদ, জাবেদ আহমদ ওরফে ছেচড়া জাবেদ ও জামাল মিয়া ওরফে জালাল। তারা সবাই ছাত্রদলের নেতাকর্মী বলে অভিযোগপত্রে উল্লেখ করা হয়েছে।\nঅভিযোগপত্রে উল্লেখ করা হয়, রাজু ছাত্রদল নেতা রকিবের ঘনিষ্ঠ কর্মী হিসেবে নগরীর উপশহর কেন্দ্রিক ছাত্রদলের গ্রুপে সক্রিয় ছিলেন। ২০১৮ সালের ১৩ জুন সিলেট জেলা ও মহানগর ছাত্রদলের কমিটিতে প্রত্যাশিত পদ-পদবি না পেয়ে রাজু নিষ্ফ্ক্রিয় হয়ে রকিব গ্রুপ থেকে সরে যান। এর পর জুলাইয়ে সিটি নির্বাচনে বিএনপির মেয়র প্রার্থী আরিফুল হক চৌধুরীর প্রচারে সক্রিয় ভূমিকা পালন করে তার আস্থাভাজন হয়ে ওঠেন। এতে আগে থেকে আরিফের আস্থাভাজন রকিব আরও ক্ষুব্ধ হয়ে রাজুকে হত্যার পরিকল্পনা করে। মেয়র নির্বাচনের চূড়ান্ত ফল ঘোষণার পর বিজয় মিছিল শেষে ফেরার পথে রকিবের নির্দেশে মোটরসাইকেল আরোহী রাজুকে কুপিয়ে হত্যা করা হয়। এ সময় রাজুর সঙ্গে থাকা ছাত্রদলের সালাউদ্দিন লিটন ও জাকির হোসেন আহত হয়। তাদের মধ্যে জাকির গুলিবিদ্ধ হন।


যাত্রীদের জন্যও চাই আদব-কেতার তালিম | মুক্তকথা | Weekly Shampratik Deshkal\nযাত্রীদের জন্যও চাই আদব-কেতার তালিম\nবিচিত্র অভিজ্ঞতার জায়গা হলো গণপরিবহন। কী হয় না এতে? ফিটনেসবিহীন লক্কড়-ঝক্কড় গণপরিবহনে নিত্য প্রাণ সঁপে নির্দ্বিধায় উঠছে যাত্রীসাধারণ। গাড়ির টায়ার বসে যাচ্ছে, গ্যাস-তেল ফুরিয়ে যাচ্ছে, হেডলাইট জ্বলছে না, ব্রেক কাজ করছে নাÑযাত্রাপথে গাড়ি দাঁড় করিয়ে গাড়ি মেরামত করা হচ্ছে। যাত্রীরা ইতস্তত ঘুরছেন বিষণœ মুখে। ঘামে-গরমে চিন্তায় অতিষ্ট। কার কাছে অভিযোগ জানাবেন?\nগাড়ির ভেতরেও একই অবস্থা। সিটগুলো এত ঘন করে বসানো হয়েছে যে স্বাভাবিক উচ্চতার মানুষ পা সোজা করে বসতে পারেন না। সিটের অবস্থা খারাপ। প্রায়ই খোঁচা খেতে হয় লুকানো পেরেকের। লাইট জ্বলে না। ফ্যান চলে না। জানালার কাচ সরানো যায় না। অনির্ধারিত স্টপেজে থামা, বেশি ভাড়া আদায় করা, দুর্ব্যবহার ইত্যাদি কী পাওয়া যায় না? গাদা গাদা যাত্রী, বেশি ভাড়া আদায়, ইচ্ছেমতো যাত্রী ওঠানো-নামানো সবই পাওয়া যায় গণপরিবহনে।\nযাত্রীরাও কম যান না। সিটে পা তুলে বসা, দুই পা চিতিয়ে বসা, পাশের যাত্রীর পিঠে হাত তুলে দেওয়া, অহেতুক চাপাচাপি করা, চেঁচিয়ে ফোন রিসিভ করা, শিথিলভাবে দাঁড়িয়ে থাকার কারণে ব্রেক কষলেই অন্য যাত্রীর গায়ে গিয়ে পড়া, ভিড়ের মধ্যে মেয়েদের গায়ে হাত দেওয়া, অশোভনভাবে মেয়েদের গা ঘেঁষে দাঁড়ানো ইত্যাদি। মেয়েদের নির্ধারিত সিটে বসে থাকা, ভিড়ের মধ্যে মেয়েদের বাসে ওঠা নিয়ে অশোভন মন্তব্য-এসবও নিত্যদিন শোনা যায়। আর ভারত-বাংলাদেশের গাড়িচালকেরা চলন্ত গাড়িতে ধর্ষণের মতো অপরাধে যুক্ত থাকার অপরাধে দোষী সাব্যস্ত হয়েছে ইতিমধ্যে।\nঅতএব, এসব গণপরিবহনে ‘আদব-কেতা’র প্রশ্ন তোলা বাতুলতারই নামান্তর মর্মে ঠেকতে পারে। কিন্তু তা তো ঠিক হবে না। গণপরিবহন, এর যাত্রী আর চালকেরা কেউই আইনের ঊর্ধ্বে নন। তাই আদব-কেতা তাঁদের সবার জন্যই প্রযোজ্য। কিছু আচরণ প্রয়োগ নিশ্চিত করতে অবশ্য লাঠ্যৌষধি (লাঠি প্রয়োগ বা শাস্তিদান) আবশ্যক হয়ে পড়ে। যেমন পাবলিক প্লেসে ধূমপান নিষিদ্ধকরণের আইন বাংলাদেশে বলবৎ থাকলেও অনেক গাড়িচালক (গাড়ির মালিকও) গাড়িতে বসেই ধূমপান করেন। মোবাইল কোর্টের আওতায় এ ক্ষেত্রে শাস্তিদান অপরিহার্য। চলন্ত গাড়ি থেকে যাত্রী নামানোর সময় অসতর্কতা, প্রলম্বিত সময় বিভিন্ন স্টপেজে বা স্টপেজ-বিহীন স্থানে যাত্রীর আশায় অপেক্ষা করা, যাত্রীদের নিরাপত্তা শঙ্কায় রেখে গাড়ি চালানো, অবৈধ বা অনিয়মিত পার্কিং এসব বিষয়ে শৃঙ্খলা আনয়নে পদক্ষেপ গ্রহণ জরুরি।\nস্পেনে কর্তৃপক্ষ সম্প্রতি নির্দেশনা জারি করেছে যে, কোনো যাত্রী সিটে এমনভাবে পা ছড়িয়ে বসতে পারবেন না যেন অন্য যাত্রীর স্থান সংকুচিত হয়। আমাদের দেশে গণপরিবহনে এটি হরহামেশা দেখা যায়। সহযাত্রী নারী হলে তো কথাই নেই। তার শরীরের স্পর্শ নেওয়া, পিঠের পেছনে সিটের ওপর হাত তুলে দেওয়া, পকেট থেকে কিছু বের করা বা পকেটে কিছু ঢোকানোর অছিলায় সহযাত্রীর শরীরে ঘষাঘষি করা এগুলো নিত্যকার অভিযোগ। এ ছাড়া উদ্দেশ্যমূলকভাবে নারীর শরীরের বিভিন্ন স্থান স্পর্শের কসরত তো আছেই। এগুলোর জন্য যাত্রী, চালকদের যেমন আইনের আওতায় আনা দরকার, তেমনি ট্রাফিক পুলিশেরও দায়িত্বভার বুঝে নেওয়ার দরকার রয়েছে।\nআমাদের একটি বিশদ মোটরযান আইন রচিত রয়েছে অনেক আগে। অবশ্য তখন এই আইন প্রণয়নের দৃষ্টিভঙ্গিও ছিল ভিন্ন। মূলত গাড়ির মালিক ও চালক, সহকারীরা যেন আইন ভঙ্গ না করেন, সে উদ্দেশ্যেই আইনটি প্রণীত হয়। কয়েক বছর আগে এতে সংশোধনীও আনা হয়েছে। কিন্তু আইনটি সময়ের অনুবর্তী বলা যায় না। গাড়ির যাত্রীদের আচার-আচরণ, যাত্রী-চালক বা সহকারী পারস্পরিক আচরণ এসব বিষয়ও আইনের অন্তর্ভুক্তির দাবি রাখে। ঢাকা মহানগরীসহ বিভিন্ন গুরুত্বপূর্ণ শহরগুলো যানজটের শহরের খেতাব লাভের প্রতিযোগিতায় নেমেছে। এই অবস্থায় রাস্তার ছোটখাটো অভিযোগ নিষ্পত্তির জন্য মোবাইল কোর্টকে দায়িত্ব অর্পণের বিষয়টি ভাবা যেতে পারে।\nসেদিন পরিচিত একজন মোটর গাড়ির মালিক অনুযোগ করে বলেন, ঢাকায় মোড় ঘোরার সময় বড় একটি বাস তাঁর গাড়িতে ধাক্কা দেয়। গাড়ির একাংশ চ্যাপ্টা হয়ে যায়। তিনি গাড়ি থামিয়ে দৌড়ে বাসে উঠলেন আর গাড়ির ক্ষতিপূরণ দেওয়ার কথা বললেন। গাড়িচালক ও সহকারী কিছুটা বাদানুবাদ করেও বিষয়টির সুরাহায় আগ্রহের কথা জানালেন। কিন্তু বাদ সাধলেন কয়েকজন যুবক যাত্রী। তাঁরা বাসচালককে বাস চালিয়ে যেতে কঠোরভাবে নির্দেশ দিয়ে গাড়ির মালিককে বাস থেকে জোর করে নামতে বাধ্য করলেন। যুবকদের ভাষায়, মোটর গাড়িতে চড়ে আরাম করলে এক-আধটু কিল-গুঁতো খেতেই হবে। এ তো রীতিমতো অসভ্যতা। এসব যুবককে আইন হাতে তুলে নেওয়ার জন্য তাৎক্ষণিক দ-দানের ব্যবস্থা মোবাইল কোর্টের মাধ্যমে সম্ভব হতে পারে। আমরা প্রতিশ্রুতিশীল সুশৃঙ্খল যৌবন চাই। অন্যায় কাজের সহযোগী পেশাশক্তির যুবা আমাদের কাম্য নয়। তাদের এ আচরণের পেছনে রয়েছে শহরে সামাজিক শৃঙ্খলহীনতার প্রভাব। উন্নত দেশে এগুলো আইন দিয়ে কঠোর হাতে দমন করা হয়। না হলে এ ধরনের ক্রিমিনাল গ্যাং বড় অপরাধও বাসে বসেই ঘটাতে পারে। অর্থাৎ যাত্রীদের জন্যও চাই আদব-কেতার তালিম। এটি ভঙ্গ করলে তিনিও শাস্তির মুখোমুখি হবেন, এটি স্পষ্ট করার প্রয়োজন রয়েছে।


যে ব্যক্তি কোন এক দেশে সফরে যাচ্ছেন যেখানে তিনি আটদিন থেকে একটি কোর্সে অংশ গ্রহণ করবেন; যে কোর্সে গভীর মনোযোগ দিতে হবে; এমতাবস্থায় কি তার জন্যে রোযা না রাখা বৈধ? - ইসলাম জিজ্ঞাসা ও জবাব\nযে ব্যক্তি কোন এক দেশে সফরে যাচ্ছেন যেখানে তিনি আটদিন থেকে একটি কোর্সে অংশ গ্রহণ করবেন; যে কোর্সে গভীর মনোযোগ দিতে হবে; এমতাবস্থায় কি তার জন্যে রোযা না রাখা বৈধ?\nপ্রকাশকাল : 21-05-2019\nআমি জেদ্দাতে মুকীম। লণ্ডনে যাচ্ছি। সেখানে আটদিন থাকব। সফরের উদ্দেশ্য হচ্ছে একটি আন্তর্জাতিক মানের পরীক্ষা পাস করার জন্য একটি প্রশিক্ষণ কোর্সে অংশ গ্রহণ করা। কোর্সটির সময় হচ্ছে ইফতারের চার ঘণ্টা আগে থেকে। মাগরিবের আযান পর্যন্ত কোর্স চলবে। এ কোর্স করতে কিছু রোগীদের অবস্থার উপর নিবিড় মনোযোগ দেয়া প্রয়োজন। এমতাবস্থায় আমার জন্য রোযা না-রাখা কি জায়েয হবে?\nআপনার সফরের দিন ও ফিরে আসার দিন শহরের ঘরবাড়ী অতিক্রম করার পর রোযা ভেঙ্গে ফেলা জায়েয। উদাহরণতঃ যদি আপনার সফর হয় জেদ্দা থেকে দুপুরে। তাহলে রাত থেকে রোযার নিয়ত করা ও পানাহার থেকে বিরত থাকা আপনার উপর ওয়াজিব; যতক্ষণ না আপনি শহরের ঘরবাড়ী অতিক্রম করেন। অতিক্রম করলে রোযা ভেঙ্গে ফেলা আপনার জন্য জায়েয হবে।\nঅনুরূপ বিধান প্রযোজ্য আপনার ফেরত আসার দিনও। আপনি যদি দিনের বেলায় সফর করেন তাহলে শহরের ঘরবাড়ী অতিক্রম করার আগে রোযা ভাঙ্গবেন না।\nযে ব্যক্তি দিনের বেলায় সফর করেন তার জন্য রোযা ভাঙ্গা জায়েয। এটি ইমাম আহমাদের মাযহাব এবং শাফেয়ি, ইসহাক ও দাউদের অভিমত। এবং এটাই অগ্রগণ্য অভিমত।\nআর জমহুর আলেমের মতে, যে ব্যক্তি দিনের বেলায় সফর করেন তার জন্য সেই দিনের রোযা ভাঙ্গা জায়েয নয়।\nইবনে কুদামা (রহঃ) অগ্রগণ্য অভিমতের দলিল বর্ণনা করতে গিয়ে বলেন: "যেহেতু উবাইদ বিন জুবাইর (রহঃ) বলেন: আমি আবু বাসরা আল-গিফারীর সাথে রমযান মাসে ফুসতাত থেকে জাহাজে উঠেছিলাম। জাহাজ রওয়ানা হল। এরপর দুপুরের খাবারের সময় হল। তখনও বাড়ীঘর অতিক্রম করেনি। কিন্তু তিনি দস্তরখান বিছানোর নির্দেশ দিলেন। এরপর বললেন: কাছে আস। আমি বললাম: আপনি বাড়ীঘর দেখছেন না? তিনি বললেন: তুমি রাসূলুল্লাহ সাল্লাল্লাহু আলাইহি ওয়া সাল্লামের সুন্নত থেকে বিমুখ হতে চাও? এরপর তিনি খেয়েছেন। [সুনানে আবু দাউদ] এরপর তিনি বলেন: যদি এটি সাব্যস্ত হয় তাহলে বাড়ীঘরগুলোকে পেছনে ফেলার আগে রোযা ভাঙ্গা বৈধ হবে না। অর্থাৎ বাড়ীঘরগুলোকে অতিক্রম করা এবং এগুলোর মধ্য থেকে বের হয়ে যাওয়া।\nআল-হাসান বলেন: যেই দিনে সফর করতে ইচ্ছুক সেই দিন সে চাইলে নিজ বাসাতেই ইফতার করতে পারে। অনুরূপ কথা আতা থেকেও বর্ণিত আছে। ইবনে আব্দুল বার বলেন: হাসানের উক্তিটি বিরল। নিজ গৃহে থাকাবস্থায় রোযা ভাঙ্গার পক্ষে কারো অভিমত নেই। কোন আকলি দলিলেও নেই, নকলি দলিলেও নেই। হাসান থেকে এর বিপরীত অভিমতও বর্ণিত আছে।[আল-মুগনী (৩/১১৭) থেকে সমাপ্ত]\nমুসাফির ব্যক্তি যদি কোন শহরে চারদিনের বেশি থাকার নিয়ত করে তাহলে মালেকি, শাফেয়ি ও হাম্বলি মাযহাবের আলেমদের মতে, তথা জমহুর আলেমদের মতে, সে মুকীমের হুকুমে পড়ে। একজন মুকীমের উপর যা যা অনিবার্য; যেমন রোযা রাখা ও নামায পরিপূর্ণভাবে আদায় করা তার উপরেও সেগুলো আদায় করা অনিবার্য।\nইবনে কুদামা বলেন: যদি মুসাফির ব্যক্তি কোন শহরে ২১ ওয়াক্ত নামায পড়ার নিয়ত করে তাহলে সে নামাযগুলো পূর্ণভাবে আদায় করবে। ইমাম আহমাদ থেকে বর্ণিত প্রসিদ্ধ অভিমত হচ্ছে: যেটুকু সময়কাল অবস্থান করার নিয়ত করলে মুসাফির ব্যক্তিকে নামায পরিপূর্ণ সংখ্যায় পড়তে হবে সেটা হচ্ছে- ২১ ওয়াক্তের চেয়ে বেশি নামায। আল-আসরাম, আল-মারযুকী ও অন্যান্য আলেমগণ এটি বর্ণনা করেছেন। তাঁর থেকে এটিও বর্ণিত আছে যে, যদি কেউ চারদিন থাকার নিয়ত করে তাহলে সে ব্যক্তিও নামায পূর্ণভাবে আদায় করবেন। আর যদি এর চেয়ে কম সময় থাকার নিয়ত করে তাহলে কসর করে পড়বে। এটি ইমাম মালেক, শাফেয়ি ও আবু ছাওরের অভিমত।[আল-মুগনী (২/৬৫) থেকে সমাপ্ত]\nস্থায়ী কমিটির ফতোয়াসমগ্রে (৮/৯৯) এসেছে: "যে সফরে বের হলে সফরের ছাড়গুলো গ্রহণ করা যায় সেটা হলো প্রথাগতভাবে যেটাকে সফর বলা হয়। এর দূরত্ব হচ্ছে প্রায় ৮০ কিঃমিঃ। যে ব্যক্তি এ পরিমাণ দূরত্ব বা তার চেয়ে বেশি দূরত্বে সফর করবেন তিনি সফরের ছাড়গুলো ভোগ করতে পারেন; যেমন- তিনদিন তিনরাত মোজার উপর মাসেহ করা, নামাযগুলো একত্রিত করে ও কসর করে আদায় করা, রমযানের রোযা ভঙ্গ করা। এই মুসাফির যদি কোন শহরে চারদিনের বেশি সময় থাকার নিয়ত করেন তাহলে তিনি সফরের ছাড়গুলো নিতে পারবেন না। আর যদি চারদিন বা চারদিনের চেয়ে কম সময় থাকার নিয়ত করেন তাহলে তিনি সফরের ছাড়গুলো নিতে পারবেন। আর যে মুসাফির এমন কোন দেশে অবস্থান করছেন কিন্তু তিনি জানেন না যে, কবে তার প্রয়োজন শেষ হবে এবং তিনি অবস্থান করার জন্য নির্দিষ্ট কোন সময় ধার্য্য করেননি; তাহলে তিনি সফর অবস্থার সুবিধাগুলো গ্রহণ করতে পারবেন; এমনকি যদি সে সময়টা অনেক লম্বা হয় তবুও। এক্ষেত্রে স্থল পথে সফর বা জল পথে সফর এ দুটোর মাঝে কোন পার্থক্য নেই।\nপূর্বোক্ত আলোচনার আলোকে আপনি যেহেতু লন্ডনে আটদিন থাকার নিয়ত করছেন তাই এ অবস্থানকালে আপনার জন্য নামায কসর করা ও রোযা ভাঙ্গা জায়েয হবে না।\nআপনি যে কষ্ট ও মনোযোগ দেয়ার প্রয়োজন কথা উল্লেখ করেছেন সেগুলো রোযা ভাঙ্গার বৈধতা দেয় না।\nআরও জানতে দেখুন: 132438 নং ও 141646 নং প্রশ্নোত্তর।


আজ মেজর সিনহার গণশুনানি টেকনাফের শামলাপুরে - বিডি নিউজ ইউরোপ\nবৃহস্পতিবার, ২২ অক্টোবর ২০২০, ০১:১৯ অপরাহ্ন\nআজ মেজর সিনহার গণশুনানি টেকনাফের শামলাপুরে\nআশিকুল ইসলাম কক্সবাজার থেকেঃ\nমেজর (অব.) সিনহা মো. রাশেদ খানের খুনের ঘটনায় তদন্ত কমিটির ‘গণশুনানি’ আজ (১৬ আগস্ট) সকাল ১০টায় টেকনাফের শামলাপুর রোহিঙ্গা ক্যাম্প ইনচার্জের কার্যালয়ে অনুষ্ঠিত হবে।\nস্থানীয়রা বলছেন, সত্য উদ্‌ঘাটনের জন্য স্বাধীনভাবে মানুষের মত প্রকাশের পরিবেশ নিশ্চিত করা হলে প্রকৃত তথ্য জানার পাশাপাশি পুলিশের ভেতর ত্রুটি-বিচ্যুতিও বেরিয়ে আসবে। নিশ্চিত হবে ন্যায় বিচার। আস্থা ফেরাবে মানুষের মনে।\nতদন্ত কমিটির সদস্য কক্সবাজারের অতিরিক্ত জেলা ম্যাজিস্ট্রেট মোহা. শাজাহান আলি বলেন, ৩১ জুলাই আনুমানিক রাত ৯টায় পুলিশের গুলিবর্ষণে মেজর (অব.) সিনহা মো. রাশেদ খান নিহত হন। এ ঘটনার সুষ্ঠু তদন্তের জন্য গণশুনানির আয়োজন করা হয়েছে।\nএতে উপস্থিত হয়ে সাক্ষ্য দেওয়ার জন্য সবাইকে অনুরোধ জানানো হয়েছে।\nএর আগে চার পুলিশ সদস্যকে কারাফটকে দুই দিন জিজ্ঞাসাবাদ করা হয়। এ সময় তারা গুরুত্বপূর্ণ তথ্য দেয়ায় দ্বিতীয় দফায় তাঁদের ১০ দিন করে রিমাণ্ডে নেওয়ার আবেদন করে র‌্যাব। আদালত এই চার পুলিশ সদস্যকে সাত দিন করে রিমাণ্ডে নেওয়ার আদেশ দেন।\nএকই ঘটনায় বরখাস্ত ওসি প্রদীপ কুমার দাশ, ইন্সপেক্টর লিয়াকত আলী ও এসআই নন্দলাল রক্ষিতকে গত ৬ আগস্ট সাত দিনের রিমাণ্ড আদেশ দেয় আদালত।\nউল্লেখ্য, গত ৩১ জুলাই রাতে পুলিশের গুলিতে নিহত হন অবসরপ্রাপ্ত সেনা কর্মকর্তা সিনহা মোঃ রাশেদ খান।\n( বিডিএনইউ / ১৬ আগষ্ট / জ ই)


হাদীস পড়ি জীবন গড়ি পর্ব ৫ | Its all about ISLAM\n« জুমার দিনে করণীয় :\nহাদীস পড়ি জীবন গড়ি পর্ব ৪ »\nহাদীস পড়ি জীবন গড়ি পর্ব ৫\nPosted November 20, 2009 by imti in Hadees.\t2 Comments\nএসো নূরের পথে\nজান্নাতবাসীরা তাদের নিয়ামতরাজি উপভোগে নিমগ্ন থাকবে। হঠাঃ উপর থেকে তাদের প্রতি নূরের জ্যেতি এসে পড়বে। মাথা উঠিয়ে তাকাতেই তারা দেখতে পাবে উপর দিক থেকে আল্লাহ রাব্বুল আলামীন তশরীফ এনেছেন।\nঅতপর তিনি বলবেনঃ আসসালামু আলাইকুম হে জান্নাতবাসীরা! নবী করীম সাল্লাল্লাহু আলাইহি ওয়াসাল্লাম বলেন, এটাই হচ্ছে কুরআনের নিম্নোক্ত বাণীর তাৎপর্যঃ দয়াময় রবের পক্ষ তাদের প্রতি সালাম দেয়া হবে। নবী করীম সাল্লাল্লাহু আলাইহি ওয়াসাল্লাম বলেন, অতপর আল্লাহ তাদের দিকে দৃষ্টি দেবেন এবং তারাও তাঁর দিকে তাকিয়ে থাকবে। যতোক্ষণ তারা আল্লাহর দিকে তাকিয়ে থাকবে ততোক্ষণ অন্য কোনো নিয়ামতের দিকে তাদের দৃষ্টি থাকবেনা। অতপর আল্লাহ্ ও তাদের মধ্যে অন্তরাল সৃষ্টি করে দেয়া হবে। কিন্তু তাদের উপর এবং তদের ঘর দোরে আল্লাহর নূর ও বরকত স্থায়ী হয়ে থাকবে। (ইবনে মাজাহ : জাবির)\nনিজের মুক্তির ব্যবস্থা নিজে করো\nআবু হুরাইরা থেকে বর্ণিত। তিনি বলেনঃ যখন নবী করীম সাল্লাল্লাহু আলাইহি ওয়াসাল্লামের উপর কুরআনের এই আয়তটি নাযিল হলোঃ “আর তোমার আত্মীয় প্রতিবেশীদের সতর্ক করো” তখন নবী করীম সাল্লাল্লাহু আলাইহি ওয়াসাল্লাম (কুরাইশদের একত্র করে) বললেনঃ\nহে কুরাইশ! তোমরা নিজেদের জাহান্নামের আগুন থেকে বাচাও। আল্লাহর আযাব থেকে রক্ষার ব্যাপারে আমি তোমাদের কোনোই উপকার করতে পারবোনা।\nহে আবদে মানাফের বংশধর! আমি আল্লাহর আযাব থেকে তোমাদের বিন্দু মাত্র রক্ষা করতে পারবোনা।\nহে আব্বাস ইবনে আব্দুল মুত্তালিব। আল্লাহর আযাব থেকে আপনাদের আমি বিন্দু মাত্র বাঁচাতে পারবোনা।\nহে রসূলের ফুফু সুফিয়া! পরকালে আল্লাহর শাস্তি থেকে আমি আপনাদের রক্ষা পারবোনা।\nহে মুহাম্মাদের কন্যা ফাতিমা! আমার ধন সম্পদ থেকে তোমার যা ইচ্ছে চেয়ে নিতে পারো। কিন্তু পরকালের আযাব থেকে (কেবল কন্যা হবার কারণে) তোমাকে আমি রক্ষা করতে পারবোনা। (সহীহ বুখারী)\nব্যাখ্যাঃ হাদীসটি খুবই গুরুত্বপূর্ণ। এ হাদীস থেকে জানা গেলো, স্বয়ং নবী পাক নবী করীম সাল্লাল্লাহু আলাইহি ওয়াসাল্লাম পর্যন্ত তাঁর আত্মীয় স্বজনকে আল্লাহর আযাব থেকে রক্ষা করার ক্ষমতা রাখেননা, তারা যদি নিজেরাই নিজেদেরকে জাহান্নাম থেকে বাঁচানোর ব্যবস্থা না করে। ঈমান ও আমল ছাড়া তারা নবী করীম সাল্লাল্লাহু আলাইহি ওয়াসাল্লামের সুপারিশ পাওয়ার যোগ্য হতে পারেনা। অথচ বর্তমানে মুসলিম সমাজ শাফায়াত সংক্রান্তঅলীক ধারণা কল্পনার পিছে ছুটছে। তাদের এ ধারণা কল্পনা পূর্বতন জাহিলী যুগের অন্ধ অনুসরণ ছাড়া আর কিছুই নয়। তাই এখানে কুরআন সুন্নাহর আলোকে সংক্ষিপ্তকারে শাফায়াতের সঠিক ধারণা পেশ করার প্রয়োজন মনে করছি।\nএসো আল্লাহর ছায়ায়\nআবু হুরাইরা (রা) থেকে বর্ণিত। তিনি বলেন, নবী করীম সাল্লাল্লাহু আলাইহি ওয়াসাল্লাম বলেছেনঃ যেদিন আল্লাহর ছায়া ছাড়া আর কোনো ছায়া থাকবেনা, সেদিন আল্লাহ তায়ালা নিম্নোক্ত সাত ব্যক্তিকে ছায়া দান করবেনঃ\n১. সুবিচারক ন্যায়পরায়ণ নেতা,\n২. ঐ যুবক, যে আল্লাহর আনুগত্য ও দাসত্বের জীবন যাপন করে বড় হয়েছে,\n৩. ঐ ব্যক্তি, যার অন্তর ঝুলে আছে মসজিদের সাথে,\n৪. ঐ দুই ব্যক্তি, যারা আল্লাহকে খুশী করার জন্যে একে অপরকে ভালোবাসে, এ উদ্দেশ্যে তারা একত্র হয় আর এ উদ্দেশ্যেই বিছিন্ন হয়,\n৫. ঐ ব্যক্তি, যাকে কোনো উচ্চ বংশীয় সুন্দরীও আহবান জানালে সে বলেঃ আমি আল্লাহকে ভয় করি,\n৬. ঐ ব্যক্তি, যে এমন গোপনে আল্লাহর পথে ব্যয় করে যে, তা তার ডান হাত কি ব্যয় করলো, তার বাম হাত পর্যন্ত জানেনা,\n৭. আর ঐ ব্যক্তি, যে নির্জনে আল্লাহকে স্মরণ করে অশ্রুপাত করে। (বুখারী, মুসলিম)\nসো আল্লাহর সন্তুষ্টির পথে\nকিয়ামতের দিন বিচার ফায়সালা হয়ে যাবার পর যারা বেহেশতী হবে, তারা যখন বেহেশতে চলে যাবে, তখন আল্লাহ তাদেরকে তার সব অনুগ্রহরাজি দান করবেন । তাদের প্রাপ্য সমস্ত পুরস্কার তাদের দান করবেন। তারা সেগুলো ভোগ করতে থাকবে। দারুন খুশী ও আনন্দের মধ্যে কাটাতে থাকবে। এরি মধ্যে আল্লাহ তাদের শুনাবেন আরো একটা বিরাট আনন্দের খবর। সেটি কি?\nনবী করীম সাল্লাল্লাহু আলাইহি ওয়াসাল্লাম বলেছেনঃ আল্লাহ্ তায়ালা জান্নাতবাসীদের সম্বোধন করে বলবেনঃ হে জান্নাতবাসী!\nতারা জবাব দেবেঃ লাব্বায়িকা ওয়াসাদাইকা হে আমাদের রব!\nতিনি বলবেনঃ তোমরা কি সন্তুষ্ট হয়েছো?\nতারা বলবেঃ হে আমাদের মালিক! আমরা কেন সন্তুষ্ট হবোনা? আপনি তো আমাদের এতো দিয়েছেন, যা আপনার অন্য কোনো সৃষ্টিকে দেননি! তখন আল্লাহ বলবেনঃ আমি এর চাইতেও উত্তম জিনিস তোমাদের দান করবো । তারা বলবেঃ ওগো আমাদের মনিব! তোমাদের প্রতি আমার সন্তোস চিরস্থায়ী করে দিলাম। আর কখনো আমি তোমাদের উপর অসন্তুষ্ট হবোনা। (সহীহ বুখারী : আবু সায়ীদ খুদরী)\nআল্লাহকে দেখতে চাও?\n“নবী করীম সাল্লাল্লাহু আলাইহি ওয়াসাল্লাম বলেছেনঃ যখন বেহেশতবাসীগণ বেহেশতে প্রবেশ করবে, তখন মহান আল্লাহ বলবেনঃ তোমরা আমার কাছে আরো অতিরিক্ত কিছু আশা করো কি? তারা বলবে, আমরা এর চেয়ে বেশী আর কি কামনা করতে পারি? আমাদের মুখমন্ডল কি হাস্যেজ্জ্বল করা হয়নি? আমাদেরকে কি জান্নাতে প্রবেশ করানো হয়নি এবং (জাহান্নামের) আগুন থেকে মুক্তি দেয়া হয়নি? নবী করীম সাল্লাল্লাহু আলাইহি ওয়াসাল্লাম বলেছেনঃ অতপর আল্লাহ তা’য়ালা পর্দা সরিয়ে দেবেন। তখন তারা পরিষ্কার দেখতে পাবে মহান আল্লাহকে। বেহেশতের অধিবাসীদের কাছে আল্লাহকে দেখার চেয়ে অধিক প্রিয় কিছু আর তখন থাকবেনা। (সহীহ মুসলিম : সুহাইব)]\nনবী করীম সাল্লাল্লাহু আলাইহি ওয়াসাল্লাম থেকে বর্ণিত। তিনি বলেছেন। আল্লাহ যখন জান্নাত ও জাহান্নাম তৈরী করলেন, তখন জিব্রাইলকে জান্নাতে পাঠালেন। বললেন, যাও জান্নাত দেখে এসো এবং জান্নাতবাসীদের জন্যে সেখানে আমি যেসব অনুগ্রহরাজি তৈরী রেখেছি, সেগুলোও দেখে এসো।\nজিব্রাইল এলেন। জান্নাত দেখলেন। তিনি আরো দেখলেন যেসব নিয়ামত, যেগুলো জান্নাতবাসীদের জন্যে আল্লাহ তৈরী করে রেখেছেন্ এরপর আল্লাহর কাছে ফিরে এসে বললেন, তোমার ইযযতের শপথ করে বলছি, এমন জান্নাতের খবর যে শুনবে, সেই তাতে প্রবেশ না করে থাকবেনা।\nঅতপর আল্লাহর নির্দেশে জান্নাতকে দুঃখকষ্ট ও বিপদ মুসীবত দিয়ে ঘিরে দেয়া হলো। এবার আল্লাহ বললেনঃ হে জিব্রাইল! আবার যাও, গিয়ে জান্নাত আর জান্নাতবাসীদের জন্যে আমি তাতে যেসব জিনিস তৈরী করে রেখেছি দেখে এসো। জিব্রাইল পুনরায় জান্নাত দেখতে। এসে দেখলেন, দুঃখকষ্ট আর বিপদ মুসীবত দিয়ে তাকে ঘিরে দেয়া হয়েছে।। এবার তিনি ফিরে এসে আল্লাহকে বললেন, আপনার মর্যাদার শপথ, আমার ভয় হচ্ছে কেউই এ জান্নাতে প্রবেশ করতে পারবেনা।\nঅতপর আল্লাহ বললেনঃ এবার গিয়ে জাহান্নাম দেখে এসো এবং দেখে এসো (সেইসব ভয়ংকর শাস্তির ব্যবস্থা) যা তার অধিবাসীদের জন্যে তাতে তৈরী করে রেখেছি। তিনি গিয়ে জাহান্নামের (ভয়ংকর) দৃশ্য দেখলেন। ফিরে এসে বললেনঃ হে আল্লাহ! তোমার ইযযতের কসম! যে-ই এ (ভয়ংকর) জাহান্নামের সংবাদ শুনবে, সে কখনো তাতে প্রবেশ করতে প্রস্তুত হবেনা।\nঅতপর আল্লাহর নির্দেশে কামনা বাসনা ও লোভ লালসা দিয়ে জাহান্নামকে ঘিরে দেয়া হলো। এবার আল্লাহ্ বললেনঃ জিব্রাইল! পুনরায় গিয়ে জাহান্নাম দেখে এসো। নির্দেশমতো তিনি গেলেন এবং সেখান থেকে ফিরে এসে আরয করলেনঃ তোমার ইযযতের কসম হে আল্লাহ! আমার আশংকা হচ্ছে সকল মানুষই জাহান্নামে প্রবেশ করবে এবং কেউই তা থেকে রক্ষা পাবেনা। (তিরমিযী : আবু হুরাইরা)\nনবীর উপদেশ মেনে নাও\nনবী করীম সাল্লাল্লাহু আলাইহি ওয়াসাল্লামের বিখ্যাত সাহাবী মুয়ায বিন জাবাল (রা) বলেন, একদিন প্রিয় নবী করীম সাল্লাল্লাহু আলাইহি ওয়াসাল্লাম আমার হাতে ধরলেন। কিছু পথ চললেন। তারপর বললেনঃ\n“মুয়ায! আমি তোমাকে উপদেশ দিচ্ছিঃ ১. আল্লাহকে ভয় করবার ২. সত্য কথা বলবার ৩. প্রতিশ্রুতি পূর্ণ করবার ৪. আমানত ফিরিয়ে দেবার ৫. খিয়ানত না করবার ৬. এতীমের প্রতি দয়া করবার ৭. প্রতিবেশীর অধিকার রক্ষা করবার ৮. রাগ দমন করবার ৯. নম্র ভাষায় কথা বলবার ১০. সালাম বিনিময় করবার এবং ১১. নেতার সাথে লেগে থাকবার।” (তারগীব ও তারহীব : মুয়ায বিন জাবাল রাঃ)\nমুসলমানদের অধিকার জেনে নাও\n“মুসলমানের উপর মুসলমানের ছয়টি অধিকার আছে : ১. সাক্ষাত হলে তাকে সালাম দেবে ২. ডাকলে সাড়া দেবে ৩. উপদেশ চাইলে কল্যাণময় উদেশ দেবে ৪. হাঁচি দিয়ে ‘আলহামদুলিল্লাহ’ বললে তুমি ‘ইয়ার হামকাল্লাহ’ বলবে ৫. রোগাক্রান্তহলে সেবা যত্ন করবে এবং ৬. মারা গেলে তার গোসল, জানাযা, কবর ইত্যাদির ব্যবস্থা করবে।” (মুসলিম : আবু হুরাইরা)\nব্যাখ্যাঃ এগুলো মুসলমানের উপর মুসলমানের সামাজিক অধিকার। এই পারস্পরিক অধিকারগুলো পূর্ণ করার ব্যাপারে প্রত্যেক মুসলমানেরই সচেতন থাকা উচিত। এই সব অধিকার পূর্ণ না করলে সমাজ ধ্বংস হয়ে যেতে বাধ্য। মুসলমানের উপর মুসলমানের অনেক অধিকার আছে। এই হাদীসে ছয়টির কথা উল্লেখ করা হয়েছে।\nনবীর দলে এসো\nযে ব্যক্তি সত্যিকার মুসলিম, সেই নবীর দল বা নবীর উম্মতের লোক। কিন্তু যে চারটি কাজ করবেনা, সে কিন্তু নবীর দলে যাবেনা। প্রিয় নবী করীম সাল্লাল্লাহু আলাইহি ওয়াসাল্লাম বলেছেন :\n“সে আমার দলের লোক নয়, যে বড়দের সম্মান ও শ্রদ্ধা করেনা, ছোটদের দয়ামায়া ও স্নেহমমতা করেনা, আলো কাজ করতে বলেনা এবং মন্দ কাজ করতে নিষেধ করেনা।”(তিরমিযী : আবদুল্লাহ ইবনে আব্বাস)\nনিজের মর্যাদা বাড়াও\nসব মানুষই চায়, নিজের মর্যাদা বাড়ুক। কিন্তু মর্যাদা কিসে বাড়ে তা কি জানো? হ্যাঁ, আমাদের প্রিয় নবী করীম সাল্লাল্লাহু আলাইহি ওয়াসাল্লাম তা আমাদের জানিয়ে দিয়েছেন। তিনি একদিন তাঁর সাহাবীদের জিজ্ঞেস করেন? “আমি কি তোমাদের বলবো, কিসে মানুষের মর্যাদা বাড়ায়?” তাঁরা বললেনঃ “অবশ্যি বলুন, হে আল্লাহর রসূল!” তখন তিনি বললেন:\n“মর্যাদাদানকারী জিনিসগুলো হলোঃ ১. যে তোমার সাথে মুর্খের মতো ব্যবহার করবে, তুমি তার সাথে বিজ্ঞের মতো আচরণ করবে। ২. যে তোমার প্রতি অবিচার করবে, তুমি তাকে ক্ষমা করে দেবে ৩. যে তোমাকে বঞ্চিত করবে, তুমি তাকে দেবে ৪. যে তোমার সাথে সম্পর্ক ছিন্ন করবে, তুমি তার সাথে সম্পর্ক জুড়বে।” (তারগীব ও তারহীব : উবাদা ইবনে সামিত)\nPosted by মোঃ আজিজুর রহমান on November 26, 2009 at 7:07 am\nখুব ভাল। ভাইয়া চালিয়ে যান।অনেক কিছু জানতে পারলাম।\nPosted by imti24 on November 28, 2009 at 7:13 pm\nঅনেক ধন্যবাদ ভাই ভাল থাকুন।


গৌতম কে. শুভ এর ব্লগ | ইস্টিশন\nবিস্তারিত about ‘নো ওমেন, নো ক্রাই'\nলিখেছেন: গৌতম কে. শুভ — শনি, 08/26/2017 - 00:31\nবিস্তারিত about বব ডিলান এবং ‘Blowin' in the wind’ এর তিনটি বাংলা সংস্করণ\nলিখেছেন: গৌতম কে. শুভ — বৃহস্পতি, 09/22/2016 - 22:16\nবিস্তারিত about মহীনের ঘোড়াগুলির "পৃথিবীটা নাকি ছোট হতে হতে" গান নিয়ে বিস্তারিত ।\nলিখেছেন: গৌতম কে. শুভ — মঙ্গল, 09/22/2015 - 01:20\n১৯৭১ সালের ১ আগস্ট, রবিবার নিউ ইয়র্ক সিটির ম্যাডিসন স্কোয়ার গার্ডেনে বাংলাদেশকে সহযোগিতার কনসার্টে প্রায় ৪০,০০০ দর্শকের উপস্থিতি। ভারতীয় বিখ্যাত সেতারবাদক পণ্ডিত রবিশঙ্করের অনুরোধে তার বন্ধু পৃথিবীর সবচেয়ে নামকরা ব্যান্ড বিটলস এর জর্জ হ্যারিসন এবং রবিশঙ্কর নিজে ছিলেন এই কনসার্টের প্রধান আয়োজক। কনসার্ট শুরু হয়েছিলো দুপুর ২.৩০ মিনিটে এবং আরেকবার রাত ৮.০০ টায়।\nবিস্তারিত about ১৯৭১ সালের ‘কনসার্ট ফর বাংলাদেশ’\nলিখেছেন: গৌতম কে. শুভ — শুক্র, 02/06/2015 - 13:28\n* গায়ক অঞ্জন দত্তের কথাই বলি --- জীবনমুখী গান নামে বাংলা গান এর যে ধারা প্রচলিত আছে ,অঞ্জন দত্ত সেই ধারায় গান লেখে, সুর করে এবং গান গায়। উনি আমার পছন্দের একজন সঙ্গীতজ্ঞ। তাকে ব্যান্ডের ও বলা যায় কারন একটা ব্যান্ড হতে হলে যা লাগে সেটা ব্যান্ড "অঞ্জন দত্তের" আছে, শুধুমাত্র তিনি নিজের নামেই গান বের করেন কিন্তু তার দলের সদস্যরা প্রথম থেকেই যারা ছিলেন তারাই আছেন।তারা খুব ভালো বন্ধু।\nবিস্তারিত about অঞ্জন দত্ত...।\nলিখেছেন: গৌতম কে. শুভ — রবি, 01/04/2015 - 00:11\nহারাণ মাঝির বিধবা বৌটার আর কোন উপায় ছিল না,গলায় দড়ি দিয়ে মরল। বাইশবছরী আঁটো মড়া এখন তরতর করে খালের ঘোলা জলে ভেসে যাচ্ছে। দুটো কাক অনেক্ষণ ধরে ডেকে আসছিল এখন ফিরে যাবে।\nবিস্তারিত about হারাণ মাঝির বিধবা বৌয়ের মড়া বা সোনার গান্ধীমূর্তি। ( সুবিমল মিশ্রের গল্প)\nঋত্বিক কুমার ঘটক খুন হয়েছিলেন! -ঋত্বিক সম্পর্কে নবারুণ ভট্টাচার্যের ৪২ মিনিট!\nলিখেছেন: গৌতম কে. শুভ — মঙ্গল, 12/23/2014 - 11:48\nসত্যিই কি তুলসী চক্রবর্তী পরশ পাথরে কিছু করেছিলেন নাকি হ্যামলেটে আমরা যে স্মোকনোফস্কিকে দেখেছি সেটা কি খুব ভাল ছিল… কীরম যেন কনফিউজড হয়ে যাই! এই যে আমাদের দেশে এইভাবে একটা লুম্পেন কালচার তৈরি হয়ে গেছে, যেখানে বিশিষ্ট চলচ্চিত্র পরিচালক টেলিভিশনে এই কথাও কবুল করেন যে উনি মেঘে ঢাকা তারার রিমেক করবেন! মানে অসভ্যতা, অভব্যতা যে পর্যায়ে গিয়ে পৌঁছেছে এই সময়ে…! সত্যি, উনি যে বললেন ঋত্বিক আবিষ্কার- এই আবিষ্কার যত বেশি করে করানো যায় ততই মঙ্গল!\nবিস্তারিত about ঋত্বিক কুমার ঘটক খুন হয়েছিলেন! -ঋত্বিক সম্পর্কে নবারুণ ভট্টাচার্যের ৪২ মিনিট!\n3752 বার পঠিত\nগুরু শ্রী ঋত্বিক কুমার ঘটকের জীবনদর্শন,সিনেমা,রাজনীতি নিয়ে করা তার নিজের কিছু বক্তব্যই এই পোস্টর বিষয়বস্তু।\nলিখেছেন: গৌতম কে. শুভ — বুধ, 11/05/2014 - 13:40\n* ঠোঁটে পাতার বিড়ি আর হাতে বাংলা মদের বোতল। মাথাভর্তি এলোমেলো চুল, ক্ষুরের স্পর্শাভাবে গালে খোঁচা খোঁচা দাড়ি। পরনে ধূলিমলিন পাজামা-পাঞ্জাবির সঙ্গে কাঁধে একটা শান্তিনিকেতনী ঝোলা। চোখে কালো ফ্রেমের চশমা, সে চোখে কৌতুক মেশানো ধারালো দৃষ্টি। ‘তিনি কে’ এই প্রশ্ন কেউ করলে কোনোরকম হেঁয়ালি না করেই সরাসরি জবাব দিয়ে দেবেন - ‘আমি এক মাতাল। ভাঙ্গা বুদ্ধিজীবী, ব্রোকেন ইন্টেলেকচুয়াল।’ এই হলো কিংবদন্তি চলচ্চিত্রকার ঋত্বিক ঘটকের লেন্সের ভেতর দিয়ে নিজেকে দেখার উপলব্ধি।\nবিস্তারিত about গুরু শ্রী ঋত্বিক কুমার ঘটকের জীবনদর্শন,সিনেমা,রাজনীতি নিয়ে করা তার নিজের কিছু বক্তব্যই এই পোস্টর বিষয়বস্তু।\n1540 বার পঠিত\n'সত্যজিৎ প্রভাবিত-ছবি' বা আমার ভাষায় Ra(y)ised...\nলিখেছেন: গৌতম কে. শুভ — সোম, 10/27/2014 - 19:38\nমহাপরিচালক সত্যজিত রায়ের বিভিন্ন চলচ্চিত্রের ওপর ভর করে নতুন নতুন ছবি তৈরী করার প্রচলন কলকাতায় অনেকদিন থেকে হয়ে আসছে । সত্যজিতের ছবি থেকে জন্ম হয়েছে নতুন আরেক ধারার কলকাতার বাংলা ছবির যাকে বলা হয়-- 'সত্যজিৎ প্রভাবিত-ছবি' বা আমার ভাষায় Ra(y)ised ।\n* রায়ের 'অরণ্যের দিনরাত্রি'র (১৯৬৯) সিক্যুয়েল বানিয়েছিলেন গুনী চলচ্চিত্রকার গৌতম ঘোষ, নাম রেখেছিলেন 'আবার অরণ্যে' (২০০৩)\nবিস্তারিত about 'সত্যজিৎ প্রভাবিত-ছবি' বা আমার ভাষায় Ra(y)ised...\nচলচ্চিত্রকার আলমগীর কবিরঃ সংক্ষিপ্ত পরিচিতি\nলিখেছেন: গৌতম কে. শুভ — মঙ্গল, 09/30/2014 - 03:01\nআলমগীর কবির আমাদের দেশের সেরা চলচ্চিত্র পরিচালকদের মধ্যে অন্যতম,আমার দৃষ্টিতে জহির রায়হানের পরেই তিনি। তার তিনটি সিনেমা ব্রিটিশ ফিল্ম ইন্সটিটিউটের করা "বাংলাদেশের সেরা ১০ চলচ্চিত্র" এর তালিকায় স্থান পেয়েছে।\nবিস্তারিত about চলচ্চিত্রকার আলমগীর কবিরঃ সংক্ষিপ্ত পরিচিতি


বৃহস্পতিবার, ০১-অক্টোবর ২০২০, ০১:৩৭ পূর্বাহ্ন\nপ্রকাশ : ২২ এপ্রিল, ২০২০ ০৪:৫৪ অপরাহ্ন\nশীর্ষ নিউজ, ঢাকা: বিশ্ব স্বাস্থ্য সংস্থার বিরুদ্ধে চীনের পক্ষ নিয়ে কাজ করার অভিযোগ এনেছে যুক্তরাষ্ট্র। শুধু তাই নয় চীনের পক্ষ নেয়ার অভিযোগে সম্প্রতি বিশ্ব স্বাস্থ্য সংস্থায় অর্থায়ন বন্ধের ঘোষণা দিয়েছে মার্কিন প্রেসিডেন্ট ডোনাল্ড ট্রাম্প। আমেরিকার দাবি, উহানের গোপন এক ল্যাবে বিপদজ্জনক ভাইরাস বা সামরিক জীবাণু অস্ত্র নিয়ে গবেষণা করতে গিয়ে চীন এই করোনা ভাইরাস ছড়িয়েছে। মার্কিন প্রেসিডেন্ট হুঁশিয়ারি দিয়ে বলেছেন, ভাইরাসের সূত্রপাত নিয়ে চীন লুকোচুরি খেলছে। তাই তাদের বিষয়টি স্পষ্ট করতে হবে। বিষয়টি নিয়ে আমেরিকা তদন্ত করছে। যদি করোনাভাইরাস চীনের উহান ইনস্টিটিউট অব ভাইরোলোজি ল্যাব থেকে শুরু হয় তবে চীনকে কঠিন পরিণতি ভোগ করতে হবে। অস্ট্রেলিয়ার পররাষ্ট্রমন্ত্রী ম্যারিস পিয়েনে বলেছেন, করোনাভাইরাস নিয়ে চীনের স্বচ্ছতার বিষয়টি এখন বড় প্রশ্ন হয়ে দাঁড়িয়েছে। এর প্রাদুর্ভাব কীভাবে হল এবং কীভাবে ছড়াল- এর সুষ্ঠু তদন্ত হওয়া প্রয়োজন; এ ব্যাপারে অস্ট্রেলিয়া জোর দিচ্ছে।\nওয়াশিংটন পোস্ট ও ফক্স নিউজসহ কয়েকটি আন্তর্জাতিক গণমাধ্যমে দাবি করা হয়, উহানে থাকা চীনের ল্যাব থেকেই করোনাভাইরাস শুরু হয়েছে। কারণ, ওই ল্যাবে বিপজ্জনক সব ভাইরাস বা জীবানু অস্ত্র নিয়ে গবেষণা হতো।\nচীনের বিরুদ্ধে অভিযোগ করোনাভাইরাস হলো তাদের তৈরি একটি জীবাণু অস্ত্র। অস্ত্রের কার্যকারিতা পরীক্ষার জন্য সাধারণের মধ্যে জীবাণু ছেড়ে দিয়েছে চীন কর্তৃপক্ষ। তাপরই তা গোটা বিশ্বে ছড়িয়ে পড়েছে। এই ভাইরাস চীনের উহান ইনস্টিটিউট অব ভাইরোলজির গবেষণাগারে তৈরি করা হয়েছে বলেও দাবি করেন অনেকে। চীনের গোপন জীবাণু অস্ত্র তৈরি কর্মসূচির সঙ্গে উহান ইনস্টিটিউট অব ভাইরোলজির সংশ্লিষ্টতা রয়েছে।\nতবে চীনের বিরুদ্ধে এই অভিযোগ উড়িয়ে দিয়ে উল্টো সাফাই গেয়েছে বিশ^ স্বাস্থ্য সংস্থা। মঙ্গলবার এক ব্রিফিংয়ে সংস্থাটি বলছে, তাদের হাতে আসা সমস্ত প্রমাণাদি বিশ্লেষণ করে তারা জানতে পেরেছেন জৈব গবেষণাগার নয় বাদুড়ের মাধ্যমেই এই ভাইরাসের উৎপত্তি। বিশ্ব স্বাস্থ্য সংস্থার মুখপাত্র ফেডেলা শায়েব জেনেভায় বলছেন, ‘প্রাপ্ত সকল প্রমাণাদি অনুযায়ী ভাইরাসটি প্রাণী থেকেই মানুষে ছড়িয়েছে। এটা কোনো গবেষণাগারে তৈরি কিংবা সেখান থেকে ছড়িয়ে দেওয়া হয়নি।’\nবিশ্ব স্বাস্থ্য সংস্থার এ ধরনের ভূমিকাকে পক্ষপাতমূলক বলে দাবি করছে আমেরিকা। যুক্তরাষ্ট্রের জাতীয় নিরাপত্তা উপদেষ্টা রবার্ট ও ব্রেইন মঙ্গলবার বার্তা সংস্থা এএফপিকে বলেছেন, বিশ্ব স্বাস্থ্য সংস্থা এই দুর্যোগে তাদের সব বিশ্বাসযোগ্যতা হারিয়েছে। এটা এমন নয় যে বহু বছর ধরে বিশ্ব স্বাস্থ্য সংস্থা একটি বিশ্বাসযোগ্য প্রতিষ্ঠান হিসেবে কাজ করছে। যুক্তরাষ্ট্র বিশ্ব স্বাস্থ্য সংস্থায় প্রতিবছর ৫০ কোটির বেশি ডলার অর্থায়ন করে। যেখানে চীন মাত্র ৪ কোটি ডলার অর্থায়ন দেয়। তবুও তারা চীনের পক্ষ হয়ে কাজ করছে। ও ব্রেইন বলেন, চীনের দুর্যোগের মধ্যেও গত ১৪ জানুয়ারি বিশ্ব স্বাস্থ্য সংস্থার পক্ষ থেকে বলা হয় করোনা একজন থেকে আরেকজনের মধ্যে ছড়ায় না। যেটি সম্পূর্ণ মিথ্যা। এমনকি গত ফেব্রুয়ারিতে চীনের ভ্রমণের ওপর যে সব দেশ নিষেধাজ্ঞা আরোপ করেছিল তাদের সমালোচনা করে বিশ্ব স্বাস্থ্য সংস্থা। এ বিষয়ে ও ব্রায়ান বলেন, এটা সম্পূর্ণ একটি ভুল উপদেশ ছিল। যেটা অনেক বিশেষজ্ঞই প্রত্যাখান করে দিয়েছিলেন।\nদিকে গত ১১ মার্চ বিশ্ব স্বাস্থ্য সংস্থার পক্ষ থেকে বলা হয়, চীনের কমিউনিস্ট পার্টি করোনা নিয়ন্ত্রণে অভূতপূর্ব সাফল্য অর্জন করেছে। এ বিষয়ে যুক্তরাষ্ট্রের নিরাপত্তা উপদেষ্টা ও ব্রেইন বলেন, যদি এটা অভূতপূর্ব সাফল্য হয় তাহলে আর কিছু বলার নেই। এটি এখন ১৮৪টি দেশে ছড়িয়েছে।\nবিশ্লেষকরা বলছেন, ২০১৯ সালের ডিসেম্বরে তাইওয়ান যখন বিশ্ব স্বাস্থ্য সংস্থাকে মানবদেহ থেকে মানবদেহে পরিবাহিত ভাইরাস সম্পর্কে সতর্ক করে, তখন বিশ্ব স্বাস্থ্য সংস্থার প্রধান ড. টেড্রস অ্যাডহানম গেব্রেইয়েসুস বিষয়টিকে অজ্ঞাত কারণে এড়িয়ে যান; এমনকি এ বছরের জানুয়ারি মাসেও তিনি এই ভাইরাস মানব শরীরের সংস্পর্শে ছড়ায় না বলে বিবৃতি দেন।\nএমন পরিস্থিতিতে প্রশ্ন উঠেছে বিশ্ব স্বাস্থ্য সংস্থার প্রধান কী মূলত চীনের হয়েই কাজ করছে। কিন্তু কেন? এর নেপথ্যের কারণ হিসেবে জানা যাচ্ছে, বিশ্ব স্বাস্থ্য সংস্থার প্রধান ড. টেড্রস অ্যাডহানম গেব্রেইয়েসুস এর সঙ্গে চীনের গোপন সম্পর্ক রয়েছে। তিনি একজন সাবেক কমিউনিস্ট রাজনীতিক। যিনি ইথিওপিয়ার স্বাস্থ্যমন্ত্রী ও পরে পররাষ্ট্রমন্ত্রীও ছিলেন। ২০১৭ সালে চীনের জোর লবিংয়ের ফলে ড. টেড্রস অ্যাডহানম গেব্রেইয়েসুস বিশ^ স্বাস্থ্য সংস্থার মহাপরিচালক হিসেবে নিয়োগ পান।\nবিশ্লেষকরা বলছেন, চীনে যে গোপন জীবানু অস্ত্রের গবেষণা হচ্ছে এটি বৃহৎ শক্তিগুলোর সবাই ওয়াকিবহাল ছিল। এমনকি এমন কিছু ঘটতে চলেছে এটি কম বেশী যুক্তরাষ্ট্র অবহিত ছিল। যুক্তরাষ্ট্রের গোয়েন্দা সংস্থাগুলো প্রেসিডেন্ট বুশ জুনিয়র এর আমল থেকেই এ বিষয়ে সতর্ক করছিল। প্রেসিডেন্টগণও জনগণকে সতর্ক করতেন। শুধুমাত্র প্রেসিডেন্ট ট্রাম্প বিষয়টিকে গুরুত্ব না দিয়ে পুরো পৃথিবীকে সমস্যায় ফেলে দিয়েছেন।\nপ্রশ্ন হচ্ছে চীনের মতো উদীয়মান অর্থনৈতিক শক্তি ভাইরাস ছড়ানোর মতো কাজটি করবে কেন? কিসেইবা প্রমাণ হবে যে চীন ইচ্ছে করেই ভাইরাসটি ছড়িয়েছে! এগুলো বিলিয়ন ডলার প্রশ্ন। চীনপন্থীদের পাল্টা দাবিও রয়েছে যে যুক্তরাষ্ট্র এই ভাইরাস ছড়িয়ে চীনকে বেকায়দায় ফেলতে চাচ্ছে। এর একমাত্র ছোট্ট উত্তর হচ্ছে, এই পুরো মহাবিপর্যয়ে সবচেয়ে কম ক্ষতিগ্রস্ত কোন দেশ এবং লাভবান হয়েছে কোন দেশ; এটি বিশ্লেষণ করলেই উত্তর সহজ অংকের মত।\nতারপরেও তথ্য উপাত্ত এবং বিশ্ব রাজনীতি ও মহামারীর পরিস্থিতি একটু নজর দিলেই এ অপকর্মে সম্পৃক্ত দেশের চিত্রটি আরও পরিষ্কার হয়ে যাবে। এ মহামারীতে চীনের একমাত্র উহান ছাড়া কোন প্রদেশে ক্ষতি হয়নি, বরং অর্থনৈতিকভাবে চীনই কেবলমাত্র সংহত রয়েছে; শুধু তাই নয় নি¤œমানের মাস্ক ও পিপিই বিভিন্ন দেশে বিক্রি করে এর মধ্যেও লাভবান হচ্ছে এবং সকল দেশের সাথে প্রতারণা করে চলেছে।\nবিশ্লেষকরা বলছেন, আরো একটি বিষয় লক্ষ্য করার মতো যে চীনের বন্ধু দেশগুলোতে ভাইরাসের থাবা অনেক কম বিস্তার করেছে? অথচ চীনের বিরোধী ইউরোপ ও আমেরিকা তছনছ হয়ে যাচ্ছে। এসব দেশের অর্থনীতি বিধ্বস্ত হয়ে যাচ্ছে? এর পেছনে কী চীনের কোনো হাতই নেই?


মোবাইল ফোন | স্বাস্থ্যের উন্নতি না অবনতির কারণ? - Shajgoj\nমোবাইল ফোন | স্বাস্থ্যের উন্নতি না অবনতির কারণ?\n২০১৫ সালের পর থেকে হওয়া একাধিক গবেষণায় দেখা গেছে সারা বিশ্বের মধ্যে আমাদের দেশে মিসক্যারেজ রেট অত্যন্ত বেশির দিকে। এমনটা হওয়ার পিছনে অনেক কারণ দায়ী থাকলেও মোবাইল ফোনকেই মূল ভিলেন হিসেবে চিহ্নিত করেছেন বিশেষজ্ঞরা। কিন্তু মোবাইল ফোনের সঙ্গে মিসক্যারেজ-এর সম্পর্কটা কোথায়? সম্প্রতি একটি গবেষণায় দেখা গেছে মোবাইল ফোন থেকে নির্গত রেডিয়েশন-এর প্রভাবে প্রেগন্যান্ট মায়ের শরীরে এমন কিছু নেতিবাচক পরিবর্তন হতে শুরু করে যে তার প্রভাবে বাচ্চার ক্ষতি তো হয়ই, সেই সঙ্গে নানাবিধ প্রসবকালীন সমস্যা হওয়ার আশঙ্কাও বৃদ্ধি পায়। বিশেষত মিসক্যারেজ-এর সম্ভাবনা বাড়ে চোখে পড়ার মত।\nমোবাইল ফোন ব্যবহারের সময় তার শরীর থেকে “নন-আয়োনাইজিং রেডিয়েশন” নামক এক তরঙ্গ বের হতে থাকে। এই তরঙ্গ এতটাই শক্তিশালী হয় যে অ্যাটোম মলিকিউল-কেও এক স্থান থেকে আরেক স্থানে নাড়াতে সক্ষম হয়। একবার ভাবুন, এতটা শক্তিশালী এনার্জি যদি আমাদের শরীরের উপর আঘাত করতে শুরু করে তাহলে কতটাই না ক্ষতি হয়! তবে মোবাইল ফোনের শরীর থেকেই যে কেবল এমন রেডিয়েশন সৃষ্টি এমন নয়, ল্যাপটপ এবং ওয়াইফাই ডিভাইস থেকেও সম প্রকৃতির তরঙ্গ বের হতে থাকে। সেই কারণেই তো গর্ভাবস্থায় এইসব ডিভাইস থেকে যতটা সম্ভব দূরে থাকার পরামর্শ দিয়ে থাকেন চিকিৎসকেরা। আর যদি এমনটা না করেন, তাহলে তো জানেনই কী হতে পারে, তাই না? প্রসঙ্গত, মোবাইলের কারণে যে শুধু মা এবং বাচ্চারই ক্ষতি হয়, এমন নয়। সার্বিকভাবে আমাদের শরীরের উপরও কু-প্রভাব পড়ে। যেমন ধরুন-\nমাত্রাতিরিক্ত মোবাইল ফোন ঘাঁটলে ঘুম ঠিক মতো হয় না। আর ঘুম যদি ঠিক মতো না হয়, তাহলে স্বাভাবিকভাবেই মস্তিষ্কের কাজ করার ক্ষমতা কমতে শুরু করে। ফলে স্মৃতিশক্তি যেমন লোপ পায়, তেমনি মনযোগ এবং বুদ্ধির ঘাটতিও দেখা দেয়। সেই সঙ্গে ব্রেইন-এ রক্তের প্রবাহ কমে যাওয়ার কারণে নানাবিধ ব্রেইন ডিজিজ-এ আক্রান্ত হওয়ার সম্ভাবনাও মাথা চাড়া দিয়ে ওঠে।\nমোবাইল ফোনের আলো নানা ভাবে শরীরে মেলাটনিন হরমোন-এর ক্ষরণ কমিয়ে দেয়। ফলে সহজে ঘুম আসতে চায় না। কারণ আমাদের ঘুম কতটা ভাল হবে, তা অনেকাংশেই নির্ভর করে মেলাটোনিন হরমোন-এর ক্ষরণের উপর। তাই শুতে যাওয়ার আগে ভুলেও হোয়াটসঅ্যাপ বা ফেসবুক-এ ঘুর ঘুর করবেন না যেন!\nঅন্ধকারে মোবাইল ফোন ব্যবহার করলে তার নীল আলো রেটিনার কর্মক্ষমতা কমাতে শুরু করে। দীর্ঘদিন ধরে যদি এমনটা চলতে থাকে তাহলে দৃষ্টিশক্তি কমে যাওয়ার আশঙ্কাও বেড়ে যায়। তাই যদি কম বয়সে অন্ধ হতে না চান, তাহলে আজ থেকেই ফোনটা নিজের থেকে দূরে রেখে শুতে যাওয়ার অভ্যাস করুন।\nমোবাইল ফোন থেকে যে নীল আলো বেরিয়ে আসে তার প্রভাবে যে শুধু মেলাটোনিন হরমোন-এর ক্ষরণ কমে যায় তা নয়, সেই সঙ্গে আরও সব হরমোন-এর ক্ষরণে বাঁধা আসতে শুরু করে। ফলে শরীরে অ্যান্টি-অক্সিডেন্ট-এর পরিমাণ কমতে থাকে। প্রসঙ্গত, অ্যান্টি-অক্সিডেন্ট হল এমন একটি শক্তিশালী উপাদান, যা শরীর থেকে টক্সিক উপাদানগুলো বের করে দিয়ে ক্যান্সার কোষের জন্ম নেওয়ার সম্ভাবনা কমায়। তাই তো ক্যান্সার রোগকে দূরে রাখতে হলে মোবাইলের সঙ্গ ছাড়তেই হবে। না হলে কিন্তু বেজায় বিপদ!\nবেশ কিছু গবেষণায় দেখা গেছে মাত্রাতিরিক্ত মোবাইল ফোন ব্যবহার করলে স্পার্ম কাউন্ট কমে যেতে শুরু করে। সেই সঙ্গে দেহের ভেতর এমন পরিবর্তন হয় যে বাচ্চা নেওয়ার ক্ষেত্রে নানা সমস্যা দেখা দেয়। আসলে রেডিয়েশন-এর কারণে বীর্য উৎপাদনকারী কোষেরা এত মাত্রায় ক্ষতিগ্রস্থ হয় যে স্পার্মের মান কমতে শুরু করে। যে কারণে এমনটা ঘটে থাকে। প্রসঙ্গত, সেন্টার ফর রিপ্রোডাক্টিভ মেডিসিন-এর গবেষকরা মোবাইল ফোনের ক্ষতিকারক দিক সম্পর্কে আরও জানতে একটি পরীক্ষা চালিয়েছিলেন। ৩২ জন পুরুষের কাছে থেকে স্পার্ম সংগ্রহ করে সেগুলির পাশে মোবাইল ফোন রেখে দেখতে চেয়েছিলেন বীর্যের উপর রেডিয়েশন-এর কেমন প্রভাব পড়ে। এমনটা করতে গিয়ে তারা লক্ষ্য করেন মোবাইল ফোন রাখার আগে স্পার্ম-এর যে কোয়ালিটি ছিল, তার থেকে অনেকটাই কমে গেছে। তাই যদি বাবা হতে চান, তাহলে ভুলেও বেশি মাত্রায় ফোন ব্যবহার করবেন না যেন।\nভুলেও ফোন আন্ডারগারমেন্টস-এর মধ্যে রাখবেন না\nব্রেস্টলিঙ্ক সংস্থার করা একটি গবেষণায় একথা প্রমাণিত হয়েছে যে ব্রেস্ট ক্যান্সার-এর সঙ্গে মোবাইল ফোনের সরাসরি যোগ রয়েছে। কিন্তু সেটা ঠিক কোথায়? স্টাডি-টি চলাকালীন গবেষকরা লক্ষ্য করেছিলেন আন্ডারগারমেন্টস-এর মধ্যে ফোন রাখলে শরীরে বিশেষ কিছু অংশে রেডিয়েশনের মারাত্মক প্রভাব পড়ে, বিশেষত ব্রেস্ট-এ। এমনটা যদি দীর্ঘদিন ধরে হতে থাকে, তাহলেই বিপদ। কারণ সেক্ষেত্রে ব্রেস্ট ক্যান্সার-এ আক্রান্ত হওয়ার আশঙ্কা বৃদ্ধি পায়।\nতাই এখনই সতর্ক হন। কারণ আপনার সুস্থতা বজায় রাখাটা একমাত্র আপনার হাতেই।


বিএনপি ও জামায়াতের চিন্তা-চেতনা একই : ওবায়দুল কাদের - ক্রাইম রিপোর্টার ২৪.কম\nবিএনপি ও জামায়াতের চিন্তা-চেতনা একই : ওবায়দুল কাদের\nআওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, ‘বিএনপি জামায়াতকে কিংবা জামায়াত বিএনপিকে ছাড়বে না। বিএনপির এবং জামায়াতের চিন্তা-চেতনা অনেকটা একই। খবর ক্রাইম রিপোর্টার ২৪.কমের। ’\nতিনি আরো বলেন, ‘এটা তাদের চিন্তা-ভাবনা, যে আদর্শ ও চেতনা ধারণ করে সেখানে তারা খুব কাছাকাছি নয়? অনেক কাছাকাছি। আমি মনে করি দুটোই সামপ্রদায়িক দল।’\nডাকসু নির্বাচনে বিএনপির ছাত্র সংগঠন অংশ নিচ্ছে না- এ বিষয়ে ওবায়দুল কাদের বলেন, অংশ নেবে না, এটা তারা এখনও ঘোষণা দেয়নি। দেখা যাক, মনোনয়নপত্র জমা দেয়ার এখনও তো অনেক সময় বাকি আছে। মনোনয়নপত্র জমা দেয়ার পর এ কথাটা বলা যাবে। আপাতত দাবি-দাওয়ার প্রশ্নে কিছু কিছু স্ট্যান্ড তো দলগতভাবে থাকতেই পারে।\nতিনি বলেন, আমার মনে হয় বিএনপির ভারপ্রাপ্ত চেয়ারপারসন তারেক রহমান এখনও যা বলবে ছাত্রদল সেটাই মেনে নেবে। ছাত্রদল তারেক রহমান অনুগত শুরু থেকেই। ভারপ্রাপ্ত চেয়ারপারসনের কথাই তারা শুনবে বলে আমি মনে করি।\nবিএনপি বলছে ডাকসু নির্বাচনও সরকার একতরফা ভাবে করবে- এ বিষয়ে জানতে চাইলে আওয়ামী লীগের সাধারণ সম্পাদক বলেন, ডাকসু নির্বাচনে একতরফা বা ইন্টারফেয়ারেন্সের সুযোগটা কোথায়? এখানে কি কেউ কেন্দ্র দখল করবে? এখানে কি সূক্ষ্ম কারচুপির কোনো সুযোগ আছে? কীভাবে হবে? ডাকসুর ইলেকশনে তো প্রকাশ্যে ভোটাভুটি হবে।\nhttp://crimereporter24.com/%e0%a6%ac%e0%a6%bf%e0%a6%8f%e0%a6%a8%e0%a6%aa%e0%a6%bf-%e0%a6%93-%e0%a6%9c%e0%a6%be%e0%a6%ae%e0%a6%be%e0%a7%9f%e0%a6%be%e0%a6%a4%e0%a7%87%e0%a6%b0-%e0%a6%9a%e0%a6%bf%e0%a6%a8%e0%a7%8d%e0%a6%a4/http://crimereporter24.com/wp-content/uploads/2019/02/1010.jpghttp://crimereporter24.com/wp-content/uploads/2019/02/1010-300x220.jpg ২০১৯-০২-১২T১৫:৩৪:৩০+০০:০০ হীরা পান্নাজাতীয়\nবিশেষ প্রতিবেদক । আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, ‘বিএনপি জামায়াতকে কিংবা জামায়াত বিএনপিকে ছাড়বে না। বিএনপির এবং জামায়াতের চিন্তা-চেতনা অনেকটা একই। খবর ক্রাইম রিপোর্টার ২৪.কমের। ’ মঙ্গলবার সচিবালয়ে মন্ত্রণালয়ের সভা কক্ষে আয়োজিত সংবাদ সম্মেলনে সাংবাদিকদের এক প্রশ্নের জবাবে তিনি এসব কথা বলেন। মন্ত্রণালয়েরর...\n«পরের খবর ‘ভারতরত্ন’ প্রত্যাখ্যান করল ভূপেন হাজারিকার পরিবার\nবিজিবি-এলাকাবাসী সংঘর্ষে ২ পথচারী নিহত আগের খবর»


Global Voices বাংলা ভার্সন » তাজিকিস্তান: গালগল্পের শক্তি · Global Voices বাংলা ভার্সন » Print\nঅনুবাদ প্রকাশের তারিখ 26 মে 2008 19:32 GMT 1\t · লিখেছেন Vadim Sadonshoev অনুবাদ করেছেন রাহা\nবিষয়বস্তু: তাজিকিস্তান, ব্যবসা ও অর্থনীতি, রাজনীতি, ব্লগার প্রোফাইল\nসাম্প্রতিক কালে উজবেক ওয়েবসাইট উজমেট্রোনম তাজিক প্রেসিডেন্ট রাহমোন এর শ্যালক হাসান সাদুল্লোয়েভ এর খুনের সম্ভাব্য তথ্য প্রচার করে। হাসানকে বর্তমান তাজিকিস্তানের ধনবান এবং ক্ষমতাশালী ব্যক্তিবর্গের একজন হিসেবে বিবেচনা করা হত। ওয়েবসাইটের তথ্য অনুযায়ী, হাসান দোসরা মে তার ভাগ্নের হাতে গুলিবিদ্ধ হয় এবং ৮ই মে একটি জার্মান হাসপাতালে মারা যায়। এই তথ্যগুলো অনেক নির্ভরযোগ্য তথ্য সংস্থা এবং সাথে সাথে ব্লগারদের কাছ থেকে সংগৃহীত। গত দুই সপ্তাহ এই ঘটনাটি তাজিক সমাজে আলোচনার প্রধান বিষয়বস্তু ছিল। যাই হোক, এইটি এখনও গালগল্পের স্তরে আছে এবং কেউই এই গালগপ্পের বিশ্বাস যোগ্য তথ্য প্রমাণ দিতে পারে নি কিংবা মিথ্যা প্রমাণিত করতে পারে নি।\nসকলে এই গল্পটির সম্বন্ধে তথ্য পেতে কৌতূহলী। তোজভার বলেন যে  হাসান তাজিকিস্তানে সবচেয়ে জনপ্রিয় ব্যক্তি [তাজিক ভাষায়]:\nহাজার হাজার মানুষ প্রতিদিন তার সম্বন্ধে খবর জানার চেষ্টা করছে এবং তার সম্ভাব্য খুন নিয়ে আলোচনা করছে। অনেক প্রচার মাধ্যম নানারকম মতামত নিয়ে নিবন্ধ লিখছে এবং বিভিন্ন আরও দৃশ্যপটের অবতারণা করছে, সবাই দিন গুনছে কখন এইসব গুজবের সত্যি-মিথ্যা জানা যাবে।\nআয়ান বিওন্ড দ্য রিভার এ হাসানের গল্পটি সংযুক্ত  করেন তার ব্যবসাতে , এইটির সর্বাপেক্ষা আকর্ষণীয় অংশের টেলকো , অ্যালুমিনিয়াম গলানোর কারখানা সঙ্গে:\nআরএফই/আরএল উদ্ধৃতি দিয়ে জানায় কিছু অনুগত কর্মচারী দাবী করেছে যে তারা তাকে “স্রেফ আধ ঘণ্টা আগে” দেখছে এবং “আল্লাহ্ ধন্যবাদ যে, তিনি ভাল স্বাস্থ্যের অধিকারী.” যাই হোক, তার মধ্যে কোনও জনগণের চিহ্ন নেই এবং সে কাজাখস্তানে রাহমনকে সঙ্গ দেন নি কিংবা রাহমোন প্রথম বারের মতো এই বছরে বিজয় দিবসের কুচকাওয়াজে উপস্থিত হন নি।\nঅন্য একটি পোষ্টে আয়ান [তাজিক ভাষায়] আনদেশা থেকে একটি পোষ্টের উদ্ধতি অনুবাদ করার মধ্যে এই গল্পটি চালিয়ে যায়  এবং তাজিকিস্তানের সমস্ত রান্নাঘরের টেবিল এই আলোচন চলছে এটি দেখানোর চেষ্টা করেন:\nআমি এই গল্পগুলি বিশ্বাস করি না কিন্তু আমার কিছু প্রশ্ন আছে। আমাদের স্বাধীন দেশের ইতিহাসে ৯ই মে উদযাপন রাহমোন কেন প্রথম বারের মতো উপস্থিত থাকলেন না, কেন হাসান সাদুল্লোয়েভ রাহমনের সঙ্গে কাজাখস্তানে ভ্রমণে থাকলেন না? রাষ্ট্র কেন গুজবগুলোকে মিথ্যা প্রমাণিত করে দিয়ে সাদুল্লোয়েভ ভালো আছেন দেখাচ্ছেন না ?\nসারসোভ, তাজাকিস্থানের একজন সাংবাদিক তার ব্লগে জানান  যে (রুশ), হাসানের সম্ভব খুনের গুজব আসলে “মিথ্যা”, রাহমোন এর কাজাখস্তান পরিদর্শন কলংকিত করতে এমন গুজবের সৃষ্টি হয়েছে”।\nআমাকে তাজিকিস্তানের দূতাবাস [কাজাখস্তান] থেকে আশ্বস্ত করা হয়েছে যে এটা ভুল তথ্য। ইন্টারনেটে একটি মিথ্যা তথ্য দিয়ে “রাষ্ট্রপতির শত্রু”রা তার ভাবমূর্তি ক্ষুণ্ণ করার জন্য এমন করেছে। এইটির সঙ্গে বাস্তবতার কোনও সম্পর্ক নেই বলে তারা জানায়।\nনিউইউরোশিয়া ও জানায়  যে সম্ভবত দেশের রাজনৈতিক পরিস্থিতি অস্থিতিশীল করার জন্য এই অপপ্রচার চালানো হয়েছে। এই তথ্য দাতার কাছে কোন না পরিষ্কার প্রমাণ নেই, কিন্তু তার বন্ধু বান্ধব এবং সহকর্মীর সঙ্গে আলোচনার ওপর ভরসা করে তিনি এটি জানান।\nআমি আশা করি যে হাসান জীবিত, কারণ এই ব্যক্তির মৃত্যু গুরুত্ব ব্যতীত থাকে না। আমার ধারণা যে এই তথ্যটি টেলকো এবং দেশে রাজনৈতিক পরিস্থিতি অস্থিতিশীল করার জন্য দেয়া হয়েছিল । হাসান এই প্রক্রিয়ার একজন প্রধান অভিনেতা, তার মৃত্যূর সম্বন্ধে গুজব হবে রাজনৈতিক অস্থিতিশীলতা বাড়াতে একটি সর্বোৎকৃষ্ট উপায়।\nযদি এই গুজবটি মিথ্যা হয় তবে এটি হবে “এই বছরের শ্রেষ্ঠ মিথ্যা” যা তাজিকিস্তানে সমস্ত প্রচার মাধ্যম তৈরি করেছে।\nএই লেখাটি নিউরোশিয়াতেও  প্রকাশিত হয়েছে।\nURL to article: https://bn.globalvoices.org/2008/05/26/969/\n বলেন যে: http://tojvar.wordpress.com/2008/05/16/%d0%8e-%d0%b7%d0%b8%d0%bd%d0%b4%d0%b0%d0%b2%d1%83-%d0%b1%d0%be-%d0%bd%d0%be%d0%bc%d0%b8-%d0%b2%d0%b0%d0%b9/\n এই গল্পটি চালিয়ে যায়: http://beyond-the-river.com/?p=113


রোহিঙ্গা সংকটের ৪ বছর: সমাধান কতদূর? রোহিঙ্গা সংকটের ৪ বছর: সমাধান কতদূর? – FulkiNews24\nকক্সবাজার সংবাদদাতা : নিজ দেশ মিয়ানমারে বাস্তুচ্যুত রোহিঙ্গারা প্রাণ ও মান বাঁচাতে বাংলাদেশে পালিয়ে আশ্রয় নেওয়ার চার বছর পার হয়েছে গতকাল (২৫ আগস্ট)। নিপীড়িত রোহিঙ্গারা স্থল ও জলসীমান্ত অতিক্রম করে ২০১৭ সালের এ দিনে বাংলাদেশে প্রবেশ শুরু করে। চরম অসহায়ত্বের আবরণে এসে রোহিঙ্গা ‘আবাল-বৃদ্ধ-বণিতা’ নিরঙ্কুশ মানবিক সহায়তা পেয়েছিল সেদিন। স্থানীয় পর্যায়ে শুরু হওয়া সহযোগিতা আন্তর্জাতিকতায় উঠে পাল্টে গেছে রোহিঙ্গাদের অসহায়ত্বের চিত্র।


চট্টগ্রামে নাশকতার পরিকল্পনা, হিযুবত তাহরী’র ১৫ সদস্য গ্রেফতার | সিটিনিউজবিডি\nচট্টগ্রামে নাশকতার পরিকল্পনা, হিযুবত তাহরী’র ১৫ সদস্য গ্রেফতার\nসিটি নিউজঃ চট্টগ্রামে বড় ধরনের নাশকতার পরিকল্পনা করছিল নিষিদ্ধ ঘোষিত হিযবুত তাহরীর নামে জঙ্গি সংগঠনটি। পুলিশ জানান, এ ধরনের নাশকতা চালাতে সংগঠিত হতে বৈঠক করছিল তারা। এ ধরনের খবর পেয়ে সাঁড়াশি অভিযান চালানো হয়।\nঅভিযানে নিষিদ্ধ ঘোষিত জঙ্গি সংগঠন হিযবুত তাহরী’র ১৫ সদস্যকে গ্রেফতার করা হয়েছে। এসময় তাদের কাছ থেকে ল্যাপটপ, মোবাইল, জিহাদি বই ও লিফলেট উদ্ধার করা হয়েছে।\nগত শুক্রবার নগরীর চান্দগাঁও এলাকায় সন্ধ্যার পর থেকে টানা বার ঘন্টা অভিযান চালিয়ে তাদের আটক করা হয়। সিএমপির দক্ষিণ জোনের অতিরিক্ত উপ-কমিশনার (এডিসি) শাহ মুহাম্মদ আবদুর রউফের নেতৃত্বে পুলিশের সাঁড়াশি এ অভিযান পরিচালিত হয়।\nগ্রেফতারকৃতরা হলো- হিযবুতের আঞ্চলিক প্রধান আবুল মোহাম্মদ এরশাদুল আলম (৩৯) অন্যরা হলো- আব্দুল্লাহ আল মাহফুজ (৩০), মো. ইমতিয়াজ ইসমাইল (২৫), মো. নাছির উদ্দিন চৌধুরী (২২), মোহাম্মদ নাজমুল হুদা (২৭), মো. লোকমান গনি (২৯), মো. করিম (২৭), আব্দুল্লাহ আল মুনিম (২২), কামরুল হাসান প্রকাশ রানা (২০), মো. আরিফুল ইসলাম (২০), মো. আজিম উদ্দিন (৩১), ফারহান বিন ফরিদ প্রকাশ রাফি (২৩), মো. আজিমুল হুদা (২৪), ওয়ালিদ ইবনে নাজিম (১৫), মো. সম্রাট (২২)।\nঅভিযানে ১৩ জনকে চান্দগাঁও আবাসিক এলাকার একটি বাসায় বৈঠকরত অবস্থায় এবং ২ জনকে বায়েজিদ থানা এলাকার বাসা থেকে আটক করা হয় বলে জানা গেছে। হিযবুতের আঞ্চলিক প্রধান এরশাদ নগরীর একটি বেসরকারি ইংরেজিমাধ্যম স্কুলের শিক্ষক। গতবছরও নিষিদ্ধ ঘোষিত জঙ্গিসংগঠন হিজবুত তাহরীর উলাইয়াহ বাংলাদেশের সাবকাত আহমেদ (২১) ও আমিরুজ্জামান পারভেজ (৩৯) নামে ২ জন জঙ্গিকে গ্রেফতার কিেছল পুলিশ।\nঅতিরিক্ত উপ কমিশনার (এডিসি) শাহ মুহাম্মদ আবদুর রউফ বলেন, বিগত কিছুদিন যাবত চট্টগ্রামের আসকারদীঘী ও তার আশপাশের এলাকায় হিযবুত তাহরীরের সদস্যরা পোস্টার ও লিফলেট বিলি করার তথ্য পাওয়া যায়। পোস্টার লাগানো এলাকার আশেপাশের ভিডিও ফুটেজ পর্যালোচনা ও গোয়েন্দা নজরদারীর মাধ্যমে তাদের শনাক্ত করে গ্রেফতার অভিযান পরিচালনা করা হয়। জঙ্গিবিরোধী অভিযানে হিযবুত তাহরীরের শীর্ষস্থানীয় নেতাসহ ১৫ জনকে গ্রেপ্তার করা হয়েছে।\nআওয়ামী যুবলীগের চেয়ারম্যান পরশ, সম্পাদক নিখিল


মুমিনজীবনে বরকতের ধারণা | 1033904 | কালের কণ্ঠ | kalerkantho\nআল্লাহ সব বরকতের উৎস\nইসলামী বিশ্বাস ও মূল্যবোধের আলোকে সব বরকতের উৎস মহান আল্লাহ। পবিত্র কোরআনে আল্লাহর সত্তা ও গুণাবলি সব কিছুকেই বরকতময় বলা হয়েছে। ইরশাদ হয়েছে, ‘বরকতময় তিনি, যাঁর হাতে রাজত্ব। যিনি সব কিছুর ওপর সর্বশক্তিমান।’ (সুরা : মুলক, আয়াত : ১)\nকেবল সম্পদের প্রাচুর্য, সন্তান-সন্ততির আধিক্য ও দীর্ঘ জীবন লাভ মুমিনের কাছে ‘বরকত’ নয়, যদি তা উপকারী ও কল্যাণকর না হয়। এ জন্য মহানবী (সা.) সম্পদ বৃদ্ধির দোয়া না করে প্রাপ্ত সম্পদের কল্যাণ ও সুফল বৃদ্ধির দোয়া করতেন। তিনি বলতেন, ‘আপনি আমাকে যা দিয়েছেন তার মধ্যে আমার জন্য বরকত দিন।’ (সুনানে আবু দাউদ, হাদিস : ১৪২৫)\nঅন্য হাদিস থেকে বোঝা যায়, কোনো কিছুতে পরিতৃপ্তি লাভ করাও বরকতের অংশ। রাসুলুল্লাহ (সা.) বলেন, ‘যে অনধিকার চর্চা করে কোনো কিছু গ্রহণ করল তার দৃষ্টান্ত হলো ওই ব্যক্তির মতো, যে খাবার গ্রহণ করল কিন্তু তৃপ্তি পেল না।’ (সহিহ বুখারি, হাদিস : ৬৪২৭)\nসবাই বরকতের মুখাপেক্ষী\nবরকতের সঙ্গে যেহেতু কল্যাণ ও উত্তম জীবনের ধারণাও জড়িত, তাই কোনো ব্যক্তিই বরকত থেকে অমুখাপেক্ষী নয়। রাসুলুল্লাহ (সা.) বলেন, ‘একদিন আইয়ুব (আ.) কাপড় খুলে গোসল করছিলেন। তখন তাঁর ওপর সোনার পঙ্গপাল এসে পড়ছিল এবং তা কুড়িয়ে কাপড়ে নিচ্ছিলেন। তাঁর প্রতিপালক তাঁকে ডেকে বললেন, তুমি যা দেখেছ আমি কি তা থেকে তোমাকে অমুখাপেক্ষী করিনি। তিনি বললেন, আপনার সম্মানের কসম! অবশ্যই করেছেন। কিন্তু আপনার বরকত থেকে আমি অমুখাপেক্ষী নই।’ (সহিহ বুখারি, হাদিস : ২৭৯)\nবরকতময় জীবনের দৃষ্টান্ত\nনবী-রাসুলরা (আ.) ছিলেন বরকতময় জীবনের দৃষ্টান্ত। আল্লাহ তাঁদের জীবনকে বরকতময় হিসেবে উল্লেখ করেছেন। ইরশাদ হয়েছে, ‘আমি যেখানেই থাকি তিনি আমাকে বরকতময় করেছেন। তিনি আমাকে নির্দেশ দিয়েছেন, যত দিন জীবিত থাকি, তত দিন নামাজ ও জাকাত আদায় করতে। আর মায়ের প্রতি অনুগত থাকতে। তিনি আমাকে উদ্ধত ও হতভাগ্য করেননি।’ (সুরা : মারইয়াম, আয়াত : ৩১-৩২)\nবরকতময় জীবনের প্রার্থনা\nমুমিনের কাছে বরকতময় জীবন প্রার্থিত। নবী-রাসুল (আ.) আল্লাহর কাছে বরকত লাভের দোয়া করতেন। ইরশাদ হয়েছে, ‘আরো বলো, হে আমার প্রতিপালক! আমাকে বরকতময়ভাবে নামিয়ে দিন। আপনি শ্রেষ্ঠ অবতরণকারী।’ (সুরা : মুমিনুন, আয়াত : ২৯)\nবরকত লাভের উপায়\nমানুষের নেক আমলের মাধ্যমে ব্যক্তি যেমন আল্লাহর বরকত লাভ করে, তেমনি মন্দ কাজে তা নষ্ট হয়। হাদিসে বর্ণিত এমন কিছু আমলের কথা তুলে ধরা হলো—\nপাপ জীবন-জীবিকার বরকত নষ্ট করে\nনেক কাজে যেমন মানুষের জীবন-জীবিকায় বরকত আসে, তেমনি পাপ কাজ জীবন-জীবিকার বরকত নষ্ট করে। রাসুলুল্লাহ (সা.) বলেন, ‘কেবল দোয়াই ভাগ্য প্রতিহত করে, নেক কাজে আয়ু বাড়ে আর বান্দা পাপের কারণে জীবিকা থেকে বঞ্চিত হয়।’ (মুসনাদে আহমদ, হাদিস : ২২৪১৩)


ক্যারিবিয়ানকে হারিয়ে বিশ্বকাপে স্বপ্নের জয় পেল বাংলাদেশ! - BongReader | Bengali Magazine,Tech Opinion,Travel Guide And More\nHome Headlines Sports ক্যারিবিয়ানকে হারিয়ে বিশ্বকাপে স্বপ্নের জয় পেল বাংলাদেশ!\nক্যারিবিয়ানকে হারিয়ে বিশ্বকাপে স্বপ্নের জয় পেল বাংলাদেশ!\nBong Reader June 18, 2019 ,Headlines ,Sports\nবিশ্বকাপে আর একটা স্বপ্নের জয় পেল বাংলাদেশ । এদিন ওয়েস্ট ইন্ডিজকে ৭ উইকেটে হারিয়ে একদিনের ক্রিকেটে অন্যতম সেরা জয় তুলে নিল মাশরাফি দল । এদিন ব্যাটে - বলে অনবদ্য অবদান রাখলেন শাকিব আল হাসান । ম্যাচের সেরা হয়েছেন তিনি । বােলিংয়ে দুই উইকেট নেওয়ার পাশাপাশি ১২৪ রানের অপরাজিত ইনিংস খেলে দলকে জয় এনে দেন শাকিব ।\nএদিন বাংলাদেশ অধিনায়ক মোশারফ মাের্তাজা প্রথম বােলিং করার সিদ্ধান্ত নেন । টনটনের ব্যাটিং পিচে এলভিন ৭০ ও হােপ ৯৬ রানের অনবদ্য ইনিংস খেলেন । সিমরন হেতমাযার ২৬ বলে ৫০ ও শেষদিকে জেসন হােল্ডার ১৫ বলে ৩৩ রান করে ওয়েস্ট ইন্ডিজকে ৩২১ রানে পৌঁছে দেন ।\nজবাবে ব্যাট করতে নেমে এত বড় রান তাড়া করা সহজ ছিল না বাংলাদেশের কাছে । তবে তামিম ইকবাল ও সৌম্য সরকার অনবদ্য শুরু এনে দেন বাংলাদেশকে । সৌম্য ২৯ ও তামিম ৪৮ রানে ফিরে গেলে ইনিংসের হাল ধরেন শাকিব আল হাসান । মাঝে মুশফিকুর রহিম ১ রানে ফিরলেও চতুর্থ উইকেটে লিটন দাসকে সঙ্গী করে দলকে জয় এনে দেন শাকিব । তিনি ৯৯ বলে ১২৪ রানে অপরাজিত থাকেন । অন্যদিকে লিটন মাত্র ৬৯ বলে অপরাজিত ৯৪ রান করেন ।৫১ বল বাকী থাকতে ৩২২ রানের টার্গেট হাসিল করে নেয় টাইগাররা । এদিন স্মরণীয় জয়ের ফলে বিশ্বকাপে বাংলাদেশ পাঁচ ম্যাচে পাঁচ পয়েন্ট পেয়ে পঞ্চম স্থানে উঠে এল । অন্যদিকে ওয়েস্ট ইন্ডিজ সপ্তম স্থানে রইল পাঁচ ম্যাচে তিন পয়েন্ট পেয়ে ।


অবাক কাণ্ড উত্তরপ্রদেশে! ৫ মিনিটে এক ব্যক্তি পেলেন ভ্যাকসিনের দুটি ডোজ! অতঃপর... | Bongnews24X7.Com\nপ্রথম পাতা করোনা - Covid-19 - কোভিড-১৯ অবাক কাণ্ড উত্তরপ্রদেশে! ৫ মিনিটে এক ব্যক্তি পেলেন ভ্যাকসিনের দুটি ডোজ! অতঃপর…\nঅবাক কাণ্ড উত্তরপ্রদেশে! ৫ মিনিটে এক ব্যক্তি পেলেন ভ্যাকসিনের দুটি ডোজ! অতঃপর…\n10 June, 2021, 7:04 PM\nঅবাক কাণ্ড উত্তরপ্রদেশে! ৫ মিনিটে এক ব্যক্তি পেলেন ভ্যাকসিনের দুটি ডোজ! অতঃপর... / প্রতীকী ছবি\nবংনিউজ ২৪x৭ ডিজিটাল ডেস্কঃ যত কাণ্ড উত্তরপ্রদেশে! প্রায়ই কোনও না কোনও কারণে খবরের শিরোনামে উঠে আসে যোগী রাজ্য। এবারেও তেমনই এক কাণ্ড, বলা ভাল অবাক কাণ্ড ঘটেছে উত্তরপ্রদেশে। যার জেরে ফের খবরের শিরোনামে যোগী রাজ্য। ঘটনাটা উত্তরপ্রদেশের ললিতপুর জেলার ঘটনা।\nরাভরপুরার একটি টিকাকরণ কেন্দ্রে মাত্র ৫ মিনিটের ব্যবধানে একই ব্যক্তি করোনা টিকার পরপর দুটি ডোজ পেলেন। এই ঘটনায় কার্যত সকলেই হতবাক। এক সংবাদ সংস্থার রিপোর্ট অনুযায়ী, গত বুধবার এই টিকা কেন্দ্রে গিয়েছিলেন এক ব্যক্তি। অভিযোগ উঠছে, সেখানকার কর্তব্যরত নার্সরা নিজেদের মধ্যে কথা বলায় এতোটাই ব্যস্ত ছিলেন যে, ৫ মিনিটের ব্যবধানে করোনার দুটো টিকাই দিয়ে দেন ওই ব্যক্তিকে। শুধুমাত্র অসতর্কতা এবং অবহেলার কারণেই এই ঘটনা।\nওই ব্যক্তি আরও অভিযোগ করেছেন যে, তিনি জানতেনই না তাঁকে ওই সময়ের ব্যবধানে দুটি টিকা দেওয়া হবে। তিনি এও বলেছেন যে, টিকার দুটি ডোজের মধ্যে কত দিনের ব্যবধান থাকা দরকার, তা তিনি জানতেন না। টিকা নিয়ে বাড়ি ফেরার পরই তিনি অস্বস্তিবোধ করতে শুরু করেন। অস্থিরতা দেখা দেয়। তখনই পরিবারের সদস্যদের তিনি বিষয়টি জানান।\nএরপরই মুখ্য স্বাস্থ্য অফিসারের (সিএমও) যান এবং তাঁর কাছে অভিযোগ করেন যে, তাঁকে ৫ মিনিটের ব্যবধানে পরপর দুটি টিকা দেওয়া হয়েছে। ঘটনা জানার পর, চিকিৎসার জন্য দ্রুত তাঁকে জরুরি বিভাগে পাঠানো হয়। এর পাশাপাশি এই গোটা বিষয়টি জেলা কর্মকর্তাকেও জানানো হয়েছে বলেও জানা গিয়েছে।\nসূত্রের খবর, ইতিমধ্যেই মুখ্য স্বাস্থ্য আধিকারিক বিষয়টিতে তদন্তের নির্দেশ দিয়েছেন। পাশাপাশি তিনি এও জানিয়েছেন যে, টিকার দুটি ডোজ এভাবে নেওয়া হলেও, তা কোনও ক্ষতি করবে না।\n৫ মিনিটের ব্যবধানে দুটি করোনা টিকার ডোজ


ব্ল্যাক হোলের ভেতর কি আছে? | Quicknewsbd\nতথ্যপ্রযুক্তি ডেস্ক : এতদিন আপনি অনলাইনে বা জ্যোতির্বিজ্ঞানের পাঠ্যপুস্তকে ব্ল্যাক হোল বা কৃষ্ণগহ্বরের যেসব ছবি দেখেছেন তা ছিল ইলাস্ট্রেশন বা কল্পনাপ্রসূত আঁকা চিত্র। হ্যাঁ, সেগুলো ছিল বিজ্ঞানীরা বিভিন্ন হিসাবের আলোকে ব্ল্যাক হোল সম্পর্কে যা ভেবেছে তার কৃত্রিম উপস্থাপন।\nকিউএনবি/রেশমা/১৫ই এপ্রিল, ২০১৯ ইং/রাত ৮:১০\nব্ল্যাক হোলের ভেতর কি আছে?\t২০১৯-০৪-১৫


ইতিহাস Archives | Bangla Live 24\nধর্ম ডেস্ক । বাংলালাইভ২৪.কম সভ্যতা-সংস্কৃতির ইতিহাসে নির্যাতিত নারীর পাশে ইসলামই সর্বপ্রথম দাঁড়িয়েছে। এ বিষয়ে বিতর্কের সুযোগ গৌণ ও সীমিত। সর্বপ্রথম ইসলাম গ্রহণ করেছেন একজন নারী—খাদিজা (রা.)। সর্বপ্রথম ইসলামের জন্য শহীদও হয়েছেন একজন নারী—সুমাইয়া (রা.)। এগুলো […]\nসম্পূর্ণ পড়ুন\tইতিহাসে নির্যাতিত নারীর পাশে ইসলামই সর্বপ্রথম দাঁড়িয়েছে\nপ্রকাশকাল মার্চ ৭, ২০২০ মার্চ ৭, ২০২০ by Dewan Emon\nআসিফ জামান, ঠাকুরগাঁও করেসপন্ডেন্ট । বাংলালাইভ২৪.কম বাংলাদেশ আওয়ামী লীগের প্রেসিডিয়াম সদস্য ও ঠাকুরগাঁও-১ আসনের সংসদ সদস্য রমেশ চন্দ্র সেন বলেছেন, বাঙালির জাতির হাজার বছরের ইতিহাসে ৭ই মার্চ এক অবিস্মরণীয় দিন। ৭ই মার্চ যথাযোগ্য মর্যাদায় পালিত […]\nসম্পূর্ণ পড়ুন\tবাঙালি জাতির ইতিহাসে ৭ই মার্চ এক অবিস্মরণীয় দিন -রমেশ চন্দ্র সেন এম.পি\n১০৫ বছর বয়সে চতুর্থ শ্রেণির পরীক্ষায় পাস করে ইতিহাস গড়লেন এই নারী\nআন্তর্জাতিক ডেস্ক । বাংলালাইভ২৪.কম স্বপ্ন পূরণের জেদ থাকলে বয়স যে বাধা হয় না সেটা প্রমাণ করলেন ভারতের কেরালার ভাগীরথি আম্মা। ১০৫ বছর বয়সে সাফল্যের সঙ্গে চতুর্থ শ্রেণির পরীক্ষায় পাস করলেন তিনি। তার হাতে সেই পরীক্ষার […]\nসম্পূর্ণ পড়ুন\t১০৫ বছর বয়সে চতুর্থ শ্রেণির পরীক্ষায় পাস করে ইতিহাস গড়লেন এই নারী\nপ্রকাশকাল ফেব্রুয়ারি ৬, ২০২০ ফেব্রুয়ারি ৬, ২০২০ by Dewan Emon\nস্পোর্টস ডেস্ক । বাংলালাইভ২৪.কম ইতিহাসের হাতছানি, প্রথমবারের মতো ফাইনালে ওঠার স্বপ্ন। পারবে কি বাংলাদেশ? মাথার ওপর এমন অদৃশ্য চাপ নিয়েই খেলতে নেমেছিল বাংলাদেশের যুবারা। মাঠে সেটা একদমই মনে হলো না। মনে হলো, যেন যুগ যুগ […]\nসম্পূর্ণ পড়ুন\tইতিহাস গড়ে যুব বিশ্বকাপের ফাইনালে বাংলাদেশ\nইতিহাস গড়তে যুবাদের চাই ২১২\nস্পোর্টস ডেস্ক । বাংলালাইভ২৪.কম অনূর্ধ্ব-১৯ বিশ্বকাপের সেমিফাইনালে বাংলাদেশ অনূর্ধ্ব-১৯ দলকে ২১২ রানের লক্ষ্য দিয়েছে নিউজিল্যান্ড অনূর্ধ্ব-১৯ দল। পচেফস্ট্রুমে বৃহস্পতিবার বাংলাদেশ সময় দুপুর ২টায় শুরু হয় আসরের দ্বিতীয় সেমিফাইনাল ম্যাচটি। টস জিতে প্রতিপক্ষকে ব্যাটিংয়ের আমন্ত্রন জানায় […]\nসম্পূর্ণ পড়ুন\tইতিহাস গড়তে যুবাদের চাই ২১২\nপ্রকাশকাল জানুয়ারি ২৭, ২০২০ জানুয়ারি ২৭, ২০২০ by Dewan Emon\nযে জাতি তার গৌরবের ইতিহাস যানে না সে জাতি আগাতে পারেনা : কামরুজ্জামান\nএম.পলাশ শরীফ, বাগেরহাট করেসপন্ডেন্ট । বাংলালাইভ২৪.কম বাগেরহাটের মোরেলগঞ্জে পাঁচ গাও এম এম মাধ্যমিক বিদ্যালয়ে মুজিব শতবর্ষে ৭৪ তম বার্ষিক ক্রিড়া ও সাংস্কৃতিক প্রতিযোগিতায় অনুষ্ঠানে প্রধান অতিথি উপজেলা নির্বাহী অফিসার মো. কামরুজ্জামান বলেন, যে জাতি তার […]\nসম্পূর্ণ পড়ুন\tযে জাতি তার গৌরবের ইতিহাস যানে না সে জাতি আগাতে পারেনা : কামরুজ্জামান\nনতুন ইতিহাস তৈরি করলেন জর্দানের সালমা\nআন্তর্জাতিক ডেস্ক । বাংলালাইভ২৪.কম নতুন ইতিহাস তৈরি করেছেন জর্দানের বাদশাহ দ্বিতীয় আবদুল্লাহর মেয়ে প্রিন্সেস সালমা বিনতে আবদুল্লাহ। প্রথমবারের মতো কোন নারী পাইলট হিসেবে প্লেন নিয়ে আকাশে উড়তে যাচ্ছেন তিনি। বৃহস্পতিবার (৯ জানুয়ারি) আন্তর্জাতিক সংবাদমাধ্যম এ […]\nসম্পূর্ণ পড়ুন\tনতুন ইতিহাস তৈরি করলেন জর্দানের সালমা\nপ্রকাশকাল ডিসেম্বর ১৩, ২০১৯ ডিসেম্বর ১৩, ২০১৯ by Dewan Emon\nআন্তর্জাতিক ডেস্ক । বাংলালাইভ২৪.কম ব্রিটেনে নতুন নতুন ইতহাস রচনা করে চলেছেন বাংলাদেশের মেয়ে রুশনারা আলী। আদর করে যাকে ‘সিলেটি কইন্যা’বলেও ডাকেন অনেকে। কেবল রুশনারাই নন, যুক্তরাজ্যে এবারের নির্বাচনে জয় পেয়েছেন আরো তিন বাঙালি নারী। তারা […]\nসম্পূর্ণ পড়ুন\tলন্ডনে সিলেটি কন্যার নতুন ইতিহাস\nপ্রকাশকাল নভেম্বর ২৬, ২০১৯ নভেম্বর ২৬, ২০১৯ by Dewan Emon\nস্পোর্টস ডেস্ক । বাংলালাইভ২৪.কম বঙ্গবন্ধু শেখ মুজিবুর রহমানের জন্মশতবার্ষিকীতে বিরাট আয়োজন নিয়ে আসছে ঘরোয়া ক্রিকেটের সবচেয়ে বড় টুর্নামেন্ট বাংলাদেশ প্রিমিয়ার লিগ (বিপিএল)। ২০১৯-২০ মৌসুমের এই আসরটি নিয়ে নানামুখী আয়োজন হাতে নিয়েছে বাংলাদেশ ক্রিকেট বোর্ড (বিসিবি)। […]\nসম্পূর্ণ পড়ুন\tবিপিএল ইতিহাসের সেরা ক্রিকেটারই নেই সেরা মঞ্চে\nপ্রকাশকাল নভেম্বর ২৩, ২০১৯ নভেম্বর ২৩, ২০১৯ by Dewan Emon\nইতিহাস গড়া কোহলির সঙ্গে জাদেজা-অশ্বিনকেও ফেরালো টাইগাররা\nস্পোর্টস ডেস্ক । বাংলালাইভ২৪.কম গোলাপি বলে ভারতের মাটিতে প্রথম টেস্ট। সেই টেস্টেই প্রথম সেঞ্চুরি করে ইতিহাসের পাতায় ঢুকে গেলেন ভারত অধিনায়ক বিরাট কোহলি। একই সঙ্গে আন্তর্জাতিক ক্যারিয়ারে ৭০তম সেঞ্চুরিও পূরণ করে ফেললেন তিনি। শচিন টেন্ডুলকারকে […]\nসম্পূর্ণ পড়ুন\tইতিহাস গড়া কোহলির সঙ্গে জাদেজা-অশ্বিনকেও ফেরালো টাইগাররা